Za šta sve možete koristiti streč folije? - Sumedija\nNešto što svaka kuća, tj. svaka kuhinja poseduje jeste streč folija. I tu je već jasno za šta se koristi, jer je njena svakodnevna upotreba uglavnom u vezi sa pakovanjem hrane, obavijanjem posuda i šerpi sa hranom kako bi se očuvala svežina ili za pakovanje hrane koju je potrebno poneti sa sobom, nekome poslati i slično. Međutim, streč folija je i te kako upotrebljiva u svakom segmentu života i rada.\nOvde se radi o rastegljivoj, plastičnoj foliji, visoke jasnoće, pa se i nakon pakovanja lako može videti šta se u okviru spakovanog nalazi. Iako smo navikli na neke standardne dimenzije streč folije potrebne za kuhinje i domaćinstva, ona se proizvodi u raznim dimenzijama, manjim, do jako velikih, u odnosu za to kakva joj je namena. A za šta sve to streč folija može da posluži?\nStreč folija za umotavanje proizvoda\nBaš kao u domaćinstvu, streč folija se i u brojnim granama poslovanja koristi za umotavanje određenih artikala i za njihovo pakovanje. U zavisnosti od vrste poslovanja, njom se uvijaju kompletne palete sa proizvodima, što je u stvari skoro uvek u pitanju, jer drže na okupu proizvode, bilo to neka kozmetika, hrana ili, pak, neki građevinski materijal. Streč folija sve to snažno drži, bez pomeranja, bez oštećenja, a njom se brzo radi, pa je zato i najpoželjnija kada se radi o pakovanju i umotavanju.\nNa isti način se može iskoristiti i van proizvodnih pogona i magacina, u domaćinstvima recimo, za pakovanje i umotavanje posuđa, nekog alata, sitnog materijala, sve što zahteva pakovanje, a da uvek znate gde se nalazi, jer folija dozvoljava da vidite, te da sve uvek čuva zajedno, bez rasipanja.\nStreč folija za selidbe i prenošenja\nJedan od glavnih razloga zašto se streč folija koristi u prcesima pakovanja i umotavanja, jeste zato što je potrebno sve preneti s jednog mesta na drugo, a tako da ostane netaknuto, nerasuto i bezbedno. Kako se radi o plastičnoj foliji velike rastegljivosti, to ujedno znači da je i veoma jaka, pa će uspešno držati sve šta obavija. Pored toga, ne postoji ništa na njoj što bi proizvod, bilo šta, mogla da ošteti, pa je to ujedno još jedan razlog zašto se za nju svi odlučuju. Zato je dobro koristiti streč foliju i u toku selidbi i prenošenja nameštaja.\nStreč folija u procesu preseljenja je odličan prijatelj, jer vam pomaže da sve sigurno zapakujete, zapečatite i bezbedno prenesete od jednog do drugog mesta. Nameštaj možete obezbediti kartonima, stiroporom, a onda će najbolje sve to na mestu sve vreme držati samo streč folija, te njenom upotrebom ne morate brinuti da može da dođe do bilo kakvih oštećenja. To je isto kao u magacinima kada se artikli ređaju na palete, pa folija dolazi kao završni korak da se sve obezbedi i očuva.\nVeć smo napomenuli da su najvažnije prednosti rastegljivost, podnoišenje velikog tereta i jasnoća. Ali, pored toga, tu je i povoljna cena, budući da je streč folija jeftinija, a korisnija od svih drugih prisutnih traka na tržištu koje se koriste za iste ili slične namene.


Nemačka i Francuska napustile pregovore o reformi SZO - Report.rs\nNemačka i Francuska napustile pregovore o reformi SZO\nBy Milos K. 08/08/2020 Najnovije, Svet, Vesti\nNemačka i Francuska napustile su pregovore o reformi Svetske zdravstvene organizacije zbog pokušaja SAD da vode glavnu reč u pregovorima iako je Vašington ranije odlučio da Amerika napusti tu organizaciju.\nNjihov potez udarac je američkom predsedniku Donaldu Trampu jer se Vašington, trenutno predsedavajući G7, nadao da će u septembru objaviti zajednički plan za reformu SZO, dva meseca pre američkih predsedničkih izbora.\nSjedinjene Države su u julu obavestile da će napustiti SZO za godinu dana, nakon što je Tramp optužio tu organizaciju da je previše bliska sa Kinom i da loše upravlja pandemijom koronavirusa, što je SZO odbacila.\n“Niko ne želi biti uvučen u reformski proces i dobiti za to nacrt od zemlje koja je sama upravo napustila SZO”, rekao je jedan visoki evropski zvaničnik, učesnik pregovora.\nNa pitanje da potvrde odluku Pariza i Berlina, portparoli vlada Nemačke, Francuske, Britanije i Italije nisu imali komentare.\nU međuvremenu, francusko ministarstvo zdravlja je saopštilo: “Sjedinjene Države ne bi smele biti predvodnik u reformi SZO nakon što su objavile da nameravaju da napuste tu organizaciju”, prenose agencije.\nFrancuska Nemacka SAD svet SZO vesti\nBela kuća: SAD se spremaju za sve scenarije ukrajinske krize\nSZO najavila: Sa omikronom verovatan kraj pandemije u Evropi


Gračanica: Još sedam osoba pozitivno na koronavirus\nNa teritoriji opštine Gračanica kod još sedam osoba potvrđena je infekcija kovid-19, dok je na Infektivnoj klinici u Lapljem Selu hospitalizovano četvoro pacijenata. Krizni štab poziva na oprez i na strogo poštovanje propisanih mera.\nNa odeljenju Infektivne klinike Kliničkog centra Priština u Lapljem Selu povećava se i broj hospitalizovanih pacijenata u odnosu na prethodnu nedelju, pa je sada ukupno četvoro zdravstveno zbrinuto u ovoj zdravstvenoj ustanovi.\nUkupan broj pozitivnih na koronavirus na teritoriji opštine Gračanica iznosi 93.\nIz Kriznog štaba pozivaju meštane na pojačan stepen odgovornosti i disciplinovano ponašanje u narednim danima što se pre svega odnosi na nošenje zaštitnih maski, održavanje distance i pravovremeno javljanje u najbližu kovid ambulantu sa pojavom prvih simptoma.\n„Molimo sve meštane da najozbiljnije shvate trenutnu epidemiološku situaciju i da se strogo pridržavaju svih propisanih mera kako bi sačuvali svoje zdravlje i zdravlje svojih najbližih. Mere predostrožnosti su neophodne kako bi se sprečilo potencijalno širenje kovida-19 posebno u smislu društvenih aktivnosti, proslava i velikih okupljanja koje potencijalno mogu biti najveća opasnost od prenošenja virusa“, zaključuje se u saopštenju Kriznog štaba.


Top 5 najposećenijih spa apartmana u Beogradu\nLista top 5 SPA apartmana koji su tokom 2017. godine zabeležili najveći broj noćenja u Beogradu.\nS obzirom da na kraju godine većina medija, agencija, nevladinih organizacija i raznih drugi subjekata, najčešće svojevoljno i ničim izazvano izbacuju neke statističke podatke, mi sa Novih apartmana smo odlučili da se od ove godine priklonimo ovom rastućem trendu i u tom duhu objavimo neke, po našem mišljenju, interesantne podatke. Doduše, za razliku od većine gore navedenih, ovi podaci možda mogu da budu korisni i to ne samo budućim posetiocima našeg portala i potencijalnim gostima Beograda, već i svim našim saradnicima, koji će se možda ugledati i potruditi da baš njihov apartman na kraju 2018. godine ponese titulu najposećenijeg, ili se nađe na toj veoma kratkoj (i elitnoj) lisiti. Ko zna, možda ćemo jednog dana oformiti i nagradu za ovu oblast, ali o tome neki drugi put. Sledi lista TOP 5 SPA APARTMANA sa portala noviapartmani.com koji su tokom 2017. godine zabeležili najveći broj poseta.\nPobednik za 2017. godinu definitivno je apartman Domino koji je tokom ove godine zabeležio najveći broj noćenja. Ovaj apartman nalazi se na Novom Beogradu u modernoj zgradi u Bulevaru Zorana Đinđića i otvoren je tek sredinom 2016. godine, međutim to je bilo sasvim dovoljno da za relativno kratko vreme bude prepoznat od strane gostiju. Pored lokacije i luksuzne opreme, ovakvom statusu svakako je doprinelo postojanje SPA sadržaja koji podrazumeva vrhunsku hidromasažnu kadu i modernu saunu sa ciljem totalnog opuštanja svih gostiju ovog apartmana.\nNa drugom mestu nalazi se apartman Čikago, smeštajni kapacitet u Cvijićevoj ulici sa obezbeđenim parking mestom uračunatim u cenu najma. Apartman je veoma luksuzno i moderno opremljen, a ono što ga svakako izdvaja jeste hidromasažna kada kapaciteta 6 osoba opremljena profesionalnim mlaznicama i masažnim programima kakve poseduju jedino profesionalni SPA centri. Cvijićeva ulica lokacijski predstavlja širi centar grada, međutim, s obzirom na dobru povezanost, strogi centar je udaljen na samo 5 minuta vožnje automobilom. Svi ovi benefiti očigledno su bili dovoljni da ovaj aprtman bude prepoznat kod svojih gostiju i time zasluži ovako visoku pozicjiu.\nTreću poziciju u 2017. godini na našoj listi najposećenijih SPA apartmana zauzeo je apartman Laguna Spa. Ovaj smeštajni kapacitet nalazi se u neposrednoj blizini sportskog centra Olimp, kao i Zvezdarske šume, što ga čini idealnim izborom svih onih koji žele da budu blizu najstrožeg centra, dok sa druge strane ne žele neizostavnu buku i gužvu koju strogi centar u pojedinim delovima dana (i noći) nosi. Reč je o zaista posebnom apartmanu koji svim njegovim gostima nudi, najblaže rečeno, udoban smeštaj. Međutim, akcenat ovog apartmana jeste upravo na SPA sadržaju na kome se zaista nije štedelo. Tako gosti ovog apartmana imaju na raspolaganju profesionalnu finsku saunu, kao i najmoderniju Jakuzzi hidromasažnu kadu. Laguna Spa često je prvi izbor sportista, kao i ljubitelja zdravog i aktivnog života kojima je Beograd samo baza u daljem otkrivanju brojnih prirodnih lepota cele Srbije.\nArena Spa je ove godine zauzeo četvrto mesto na našoj listi najposećenijih SPA apartmana. U pitanju je luksuzan apartman, jedan od najluksuznijih u ponudi Novih apartmana. Arena Spa nalazi se u blizini Beogradske arene, u ulici Bulevar Arsenija Čarnojevica. Ovaj apartman opremljen modernim komadima nameštaja poznatih imena svetskog dizajna raspolaže i sa saunom, luksuznom hidromasažnom kadom, kao i krevetom impozantnih dimenzija koji svi zajedno garantuju nesvakidašnju udobnost. Ceo ovaj luksuz prati i interesantno izvedena rasveta koja zaista može dočarati svaki ambijent koji se može poželeti. Ono što možda predstavlja ograničavajući faktor jeste visoka cena rentiranja, ali složićemo se svi da bezpogovorni kvalitet jednostavno mora i da košta.\nNa poslednjoj, ali svakako ne manje vrednoj poziciji, nalazi se apartman Afrodita, smeštaj lociran na Dušanovcu koji, iako nije u strogom centru, predstavlja idealan izbor za sve one kojima je važna laka konekcija sa autoputem, dok im je samo par stanica i 10 minuta dovoljno prihvatljivo da se nađu u najstrožem centru ovog velikog grada. Afrodita je veoma komforan i udobno opremljen smeštajni kapacitet, pa gostima pored udobnog smeštaja pruža i mogućnost uživanja u prostranoj hidromasažnoj kadi dovoljnoj za nesmetano uživanje dvoje odraslih ljudi.\nVlasnicima ovih pet apartmana čestitamo na ostvarenom uspehu, dok svima ostalima predlažemo da se ugledaju na njih i svoju ponudu na neki način učine konkurentnijom. Ko zna, možda će sledeće godine i najmanja izmena u eneterijeru, ili možda korekcija cene učiniti da neki novi apartman bude prepoznat od strane velikog broja gostiju i time zasluži mesto na nekoj narednoj listi Novih apartmana.\nSvim potencijalnim gostima savetujemo da, bez obzira na ovu listu, detaljno pogledaju bogatu bazu Novih apartmana. Sigurni smo da ćete u našoj bazi na pregledan i veoma jednostavan način imati priliku da napravite selekciju shodnu vašim željama i mogućnostima i da tako najlakše dođete do apartmana kakav baš želite i trebate.


Crna Gora se nalazi na ideološkoj i vrijednosnoj raskrsnici | Aktuelno\nNaslovna CRNA GORA Crna Gora se nalazi na ideološkoj i vrijednosnoj raskrsnici\nOn je kazao da se Crna Gora danas nalazi na ideološkoj i vrijednosnoj raskrsnici, naglasivši da je uvjeren da je od izuzetne važnosti da ostanemo na kursu evroatlantizma i evropske integracije.\nTrinaesto izdanje Ljetnje škole za mlade diplomate “Gavro Vuković”, koju organizuje Ministarstvo vanjskih poslova u saradnji sa Programom Ujedinjenih nacija za razvoj (UNDP), svečano je otvoreno juče u Podgorici. Ovogodišnja Ljetnja škola okupila je 47 mladih diplomata iz 28 zemalja i u najvećoj mjeri biće održana u virtuelnom formatu, usljed aktuelne globalne pandemije. Fokus ovogodišnje Ljetnje škole prema riječima ministra vanjskih poslova Srđana Darmanovića je na ulozi i značaju diplomatije u izgradnji održive, međusobno povezane globalne zajednice.\n“Aktuelna pandemija ukazala je na neophodnost bliske saradnje i učvršćivanja povjerenja između država i svih drugih aktera međunarodnih odnosa”, kazao je Darmanović i dodao da je diplomatija imala veliku ulogu u sveobuhvatnom odgovoru na savremene izazove u cilju postizanja dugoročne stabilnosti i prosperiteta u svijetu.\nOn je kazao da se Crna Gora danas nalazi na ideološkoj i vrijednosnoj raskrsnici, naglasivši da je uvjeren da je od izuzetne važnosti da ostanemo na kursu evroatlantizma i evropske integracije. To, kako je kazao, predstavlja garant da će Crna Gora nastaviti da se razvija kao društvo koje je utemeljeno na poštovanju fundamentalnih ljudskih prava i sloboda svih građana, kao i drugih progresivnih vrijednosti modernih liberalnih demokratija.\nDarmanović: Ideja o bojkotu izbora u Crnoj Gori vrlo nepopularna u Briselu i EU\nDarmanović: Vjerujem u proširenje, to ne zavisi samo od EU


Tijana Bogdanović predvodi reprezentaciju na SP dama - SPORTSKI ŽURNAL\nTijana Bogdanović predvodi reprezentaciju na SP dama\nŽenska tekvondo reprezentacija Srbije učestovaće na prvom Svetskom prvenstvu za žene u Saudijskoj Arabiji\nŽenska tekvondo reprezentacija Srbije učestovaće na prvom Svetskom prvenstvu za žene, u Rijadu od 25. do 27. novembra. Selektor Srbije Dragan Jović na veliko takmičenje u Saudijskoj Arabiji poveo je pet seniorki iz Tekvondo kluba Galeb.\nPored Tijane Bogdanović, bronzane na Olimpijskim igrama u Tokiju (do 53 kg), na Svetskom prvenstvu za žene takmičiće se Teodora Jović (do 46 kg), Aleksandra Radmilović (do 57 kg), Nađa Savković (do 62 kg) i Nadica Božanić (do 67kg).\n- Ovo je najveće takmičenje u ovom delu sezone za devojke i potrudićemo se da osvojimo neku od medalja. Takmičarke su podigle formu posle tri „G” turnira i sada sa pravom možemo da očekujemo plodove tog rada. Konkurencija je zaista jaka u svim kategorijama, ali i mi imamo šanse. Glavni pik nam je sledeće godine u aprilu kada je na programu Svetsko prvenstvo, ove godine odloženo zbog korone - rekao je Jović uoči polaska na put.\nTijana Bogdanović je takođe optimista pred nastup u Rijadu.\n- Radujem se povratku takmičenjima. Prvi put sam napravila pravu pauzu posle Tokija, bila je malo duža nego što je uobičajeno u našem klubu. Morala sam da se opororavim i psihički i fizički od napora koje su nosile Olimpijske igre. Sada se polako zalećem i jedva čekam da dođem na svoj nivo, a na ovom takmičenju vidim koliko trenutno mogu daleko da dobacim. Ima mnogo novih devojaka i to vrlo kvalitetnih što me još više motiviše da i dalje radim na sebi - rekla je Bogdanovićeva.\nJović o vraćanju nacionalnih priznanja: Miran san trenera šampiona\nMilica Mandić i Dragan Jović najbolji u 2021.\nMilica srpska carica - Gale je i tad harizmom i energijom privlačio ljude\nNajbolji trener godine Dragan Jović, vizionar i kovač medalja


U SRBIJI PRAZNO OKO 200.000 OBJEKATA: Gde se nalaze kuće koje koštaju do 10.000 evra – za 4.500 evra 86 kvadrata i 20 ari placa? – Nacionalist\nU SRBIJI PRAZNO OKO 200.000 OBJEKATA: Gde se nalaze kuće koje koštaju do 10.000 evra – za 4.500 evra 86 kvadrata i 20 ari placa?\nby nacionalist July 4, 2021, 12:53 pm 1.9k Views\nVELIKO je interesovanje za javni konkurs za kuće sa okućnicom koji je Ministarstvo za brigu o selu raspisalo 28. juna i telefoni u Ministarstvu su se “usijali” od poziva onih koji nude kuće na prodaju i onih koji bi da ih kupe, izjavio je resorni ministar Milan Krkobabić.\nOn je istakao da očekuje da će se 500 miliona dinara namenjenih za ovu svrhu brzo potrošiti i dodao da će predsednika Srbije Aleksandra Vučića, koji je podržao ovaj projekat obavestiti o velikom interesovanju i kako je rekao zamoliti da svojim autoritetom utiče da se izdvoje i dodatna finansijska sredstva.\nKuršumlija je takoreći prazna, kao i Trgovište\n– Ima ih u svim delovima delovima Srbije, najviše u rubnim područjima Banata, zatim Bačkoj u delovima prema Hrvatskoj, te jugu Srbije, gde nam je Kuršumlija tako reći prazna, kao i Trgovište – rekao je Krkobabić.\n– Tri su ciljne grupe ovog programa, a prva su oni koji žive u zajedničkim domaćinstvima, druga ljudi koji žive u prigradskim naseljima kao podstanari pa bi da se vrate u zavičaj a treća mladi obrazovani, recimo IT stručnjaci, veterinari, agronomi, lekari, stomatolozi koji bi otišli na selo da žive i rade – rekao je Krkobabić.\nMinistar je pojasnio da zainteresovani sami traže kuće, da njihovu vrednost procenjuje opštinski procenitelji i da oko toga nema pogodbe. Za jednu kuću se može dobiti najviše 1,2 miliona dinara, kuća bi trebalo da ima vodu, struju, kanalizaciju.\nKrkobabić je izneo i cene kuća po nekim krajevima pa je naveo da se u Bavaništu kuća od 86 kvadrata sa 20 ari okućnice može kupiti za 4.500 evra, u Crnoj Bari 43 kvadrata i dva hektara okućnice koštaju 1.500 evra, u Smederevskoj Palanci nudi se kuća od 100 kvadrata, 16 ari placa za 9.000 evra, kuće u Ivanjici se mogu kupiti za 4.000 do sedam i 10.000 evra.\nKuće sa okućnicom do 30 ari, nudiće se u rubnim, pograničnim i brdsko-planinskim selima koja predstavljaju “demografske crne tačke” Srbije, rekao je Milan Krkobabić, ministar za brigu o selu.


Britanski mediji: London pokrenuo tajnu specijalnu operaciju protiv Moskve i Pekinga - WebTribune\nHome/SPEKTAR/Britanski mediji: London pokrenuo tajnu specijalnu operaciju protiv Moskve i Pekinga\nTajno „bankarsko“ odeljenje britanskog Ministarstva odbrane, čiji je cilj bio da ograniči finansijske aktivnosti terorističke grupe DAEŠ, sada se usmerilo na borbu protiv Rusije i Kine, piše „Fajnenšel tajms“, pozivajući se na sopstvene izvore.\nPrema podacima britanskog lista, tajno odeljenje, u kojem rade bivši bankari i finansijeri, formirano je pre šest godina kako bi ometalo komercijalne aktivnosti DAEŠ-a u Siriji i Iraku.\nZaposleni u operativnoj grupi radili su sa specijalnim snagama, specijalnim službama, kao i sa 77. jedinicom Odeljenja za borbu protiv informacionog rata. Njihov zadatak sastojao se u tome da oslabe protivnika putem ograničenja pristupa finansijama.\n„Potražnja za stručnjacima odeljenja raste jer protivnici poput Rusije i Kine koriste ‘sivu zonu’ između mira i rata, primenjujući sajber-oružje protiv nacionalne infrastrukture i ulažući u delikatne sfere u inostranstvu“, piše list.\nVazduhoplovni maršal Edvard Stringer, koji je nadzirao operativni rad do odlaska u penziju ove godine, rekao je za „Fajnenšel tajms“ da je neophodno pronaći izuzetno važne elemente poslovnog modela protivnika, ukloniti ih i maksimalno otežati njihovu zamenu.\n„Bilo da se radi o libanskom ‘Hezbolahu’, ljudima povezanim sa Putinom, Korpusu Čuvara islamske revolucije ili čak Narodnooslobodilačkoj armiji Kine, sve te organizacije su mini političke jedinice u okviru svoje ekonomije. Zašto im dozvoliti da dođu do bojnog polja, ako možete da ih lišite resursa pre nego što stignu tamo?“, ocenio je Stringer.\nBritanski medij navodi da je od obustave operacije borbe protiv DAEŠ-a to odeljenje korišćeno za konkretne zadatke i da nije stalna jedinica u okviru Ministarstva odbrane Velike Britanije.\nZapad je više puta optuživao Rusiju za mešanje u unutrašnje poslove i za sajber-napade. Rusija je sve optužbe odbacila, navodeći da zapadne zemlje nemaju nikakve dokaze. Moskva je takođe saopštila da je spremna na dijalog o sajber-bezbednosti.


Njujork tajms: Priča Danijele Štajnfeld podstakla pokret "I ja u Srbiji" - Društvo - Dnevni list Danas\nPočetna » Vesti » Društvo » Njujork tajms: Priča Danijele Štajnfeld podstakla pokret „I ja u Srbiji“\nNjujork tajms: Priča Danijele Štajnfeld podstakla pokret „I ja u Srbiji“\nList Njujork tajms „New York times“ piše u dugom članku o izlasku u javnost o seksualnom napadu srpske umetnice Danijele Štajnfeld, ukazujući da je to izazvalo žustre rasprave u Srbiji i podstaklo svojevrsni pokret „MeToo“ (I ja) u zemlji i druge žene da izađu i kažu da su seksualno zlostavljane.\nKakvu god ličnu katarzu predstavlja njen dokumentarni film, u kome govori i o svom slučaju, sve više ljudi vidi film Štajnfeld kao podsticaj za veliku podršku žrtvama seksualnih napada koja se razvija u Srbiji i u regionu Balkana, navodi Njujork tajms.\nU članku list iznosi kako je Štajnfeld, sa završenim Fakultetom dramskih umetnosti u Beogradu, osvojene dve veće pozorišne nagrade i mesta u uglednom beogradskom pozorištu odjednom misteriozno nestala iz javnosti i da je tek prošlog leta otkriveno zašto.\nOna je, kako navodi list, u svom dokumentarnom filmu „Isceli me“ o žrtvama i počiniocima seksualnog nasilja, prikazanom prošle godine na Sarajevskom filmskom festivalu, otkrila da je i nju seksualno napao osam godina ranije „moćni Srbin“ što je podstaklo da se preseli u SAD.\nŠtajnfeld je u razgovoru za Njujork tajms rekla da je bila nervozna kada je film imao premijeru prošle godine u Sarajevu ali da nije mogla da zamisli da će taj film izazvati neke velike reakcije, da je mislila da se nje niko ne seća i da nije bila u kontaktu sa bilo kim u zemlji.\nMedijska bura koja je izbila nekoliko dana posle premijere je pokazala da greši, navodi list i prenosi da je njeno lice bilo odjednom na svim medijima u Srbiji, neki su je hvalili što je izašla u javnost o tome, a drugi su je kritikovali što nije otkrila ime napasnika.\nRekla je da ga nije identifikovala jer je želela da se film usmeri na preživele i na izlečenje, a ne na izdvajanje jednog počinioca. Ali tabloidi u zemlji su naširoko spekulisali o njegovom identitetu, piše Njujork tajms. Neki su dovodili u pitanje njen motiv navodeći da je to „bolesno“ i da je izmislila silovanje da bi reklamirala svoj film.\n„Čak za nekog ko je odrastao u Srbiji gde je seksizam i muški šovinizam duboko ukorenjen, reakcija je bila zaprepašćujuća“, rekla je Štajnfeld, prenosi Njujork tajms i dodaje da je zemlja napravila korak napred po pitanju prava žena i nasilja nad ženama ali da se u Srbiji i okolnom regionu seksualno uznemiravanje i napadi i dalje retko prijavljuju, a kritikovanje žrtava je više nego rasprostranjeno.\nDanijela Štajnfeld: Zaceliti\nMeđutim, poslednjih meseci, navodi Njujork tajms, podstaknuto delimično njenim filmom, raspoloženje se u nekim delovima promenilo, u januaru su druge srpske glumice izašle u javnost o navodima da su bile silovane i „pokret poput „Mi Tu“ (MeeToo) pokreta se osnažio u ovom regionu gde je još potrebno da ojača kultura u kojoj se prozivaju počinioci nasilja“.\nList ukazuje na pojavu haštaga „NisiSama“ i Fejsbuk stranice „Nisam Trazila“, koja ima 40.000 pratilaca i u kojoj se poziva da se veruje žrtvama seksualnih napada i naglašava da počinioci treba da odgovaraju.\nNjujork tajms piše da se Štajnfeld, koja živi u Njujorku, prošle nedelje vratila u Srbiju, razgovarala sa policijom i tužiocima i identifikovala kao svog napadača Branislava Lečića. List navodi da je njeno otkriće izazvalo medijsku eksploziju, delimično zato što je Lečić poznata ličnost u Srbiji, ne samo istaknuti glumac nego i profesor i bivši ministar kulture, koji je samo nekoliko nedelja pre toga govorio protiv seksualnog nasilja.\nŠtajnfeld je rekla da su te njegove izjave delimično doprinele tome da ga imenuje. Lečić negira da je imao seksualni kontakt sa Štajfeld, sa kojom je u vreme kada ona kaže da se dogodio napad, 2012. godine, igrao zajedno s njom u jednom komadu.\nList govori o audio snimku koji je ona priložila o njihovom razgovoru kada se suočila s njim u decembru 2016, tokom kojeg on priznaje da mu je ona rekla ne, a delovi tog audio snimka su uključeni u njen film.\nŠtajfeld je rekla da nikad nije nameravala da stavi sopstvenu priču u svoj film, ali kada je videla grubi snimak, osetila je da mora da uključi svoje iskustvo „radi pravde, sopstvenog ozdravljenja i radi drugih žrtava u regionu“.\n„Danijelin slučaj dao je krila drugim ženama, glumicama da govore o tome šta se sa njima dogodilo. Izlazeći u javnost one sprečavaju da se takve stvari dogadjaju drugim ženama“, u zaključku Njujork tajms navodi reči Dragane Grnčarski bivšeg modela i javne ličnosti.\nBranislav LečićDanijela ŠtajnfeldMedijiNjujork tajmssilovanjeBeograd\nKrajinović stao u trećem kolu Mastersa u Rimu\nPolitika • danas 17:32\nProtest na Bežaniji, iz Nove planske prakse kažu da je Beogradu potrebna suštinska participacija\nPovodom reakcija javnosti usled najave izgradnje tri solitera visine do 120m na obodu stambenog naselja na Bežanijskoj kosi, stručna organizacija Nova planska praksa zatražila je od Sekretarijata za urbanizam i građevinske poslove i Komisije za planove Skupštine grada Beograda da organizuju javnu prezentaciju nacrta planskog dokumenta i pokrenu niz dodatnih aktivnosti radi otvaranja stvarnih mogućnosti da se zahtevi zainteresovanih građana čuju i uključe u formiranje planskog rešenja za ovaj deo Beograda.\nPredsednica Osnovnog suda u Mitrovici se vratila na posao\nPosle skoro dva meseca suspenzije Liljana Stevanović vratila se...\nU Srbiji u poslednja 24 sata registrovano je 426...\nUdovica bivšeg lidera Stranke pravde i pomirenja (SPP) Muamera...


Podgorica, 10. jun 2019.\n1,4 miliona eura od Kraljevine Norveške za razvoj opština kroz projekat „Norveška za vas – Crna Gora“\nProjekat „Norveška za vas – Crna Gora“, koji Kraljevina Norveška finansira sa 1,4 miliona eura za razvoj opština u Crnoj Gori, a sprovodi Kancelarija Ujedinjenih nacija za projektne usluge UNOPS, predstavljen je danas u Podgorici. Do kraja 2020. godine, aktivnosti projekta biće usmjerene ka ujednačenom socio-ekonomskom razvoju Crne Gore, kroz povećanje mogućnosti za zapošljavanje, podršku socijalnoj koheziji i unapređenje lokalne infrastrukture u 16 manje razvijenih opština.\n„Ministarstvo ekonomije sprovodi niz mera i programa za jačanje konkurentnosti, a tokom pripreme projekta „Norveška za vas“ shvatili smo da imamo iste ciljeve. Bićemo ozbiljan partner i verujem da će projekat biti uspješan, a da će stanovnici ovih opština osjetiti njegove rezultate“, rekao je generalni direktor Direktorata za razvoj Ministarstva ekonomije Crne Gore Miloš Čelanović.\n„Pojedini dijelovi zemlje razvijaju se brže od drugih, a oko novi poslovi stvaraju se oko većih centara. Zato ćemo kroz projekat „Norveška za vas – Crna Gora“ doprineti zapošljavanju u manje razvijenim opštinama, tako da stanovnici ovih dijelova zemlje mogu da ostvare ekonomsku nezavinost. Zapošljavanje omogućava ljudima da mogu da se staraju o sebi. Ali to donosi korist ne samo onima koji dobiju posao, već i njihovim porodicama i cijeloj zajedini u kojoj žive. Imamo dobre partnere sa kojima sprovodimo projekat i verujem da pružamo podršku onima kojima je najpotrebnija“, izjavio je ambasador Kraljevine Norveške njegova ekselencija Arne Sanes Bjornstad.\nProjekat „Norveška za vas“ usklađen je sa relevantnim nacionalnim strategijama Crne Gore u oblasti zapošljavanja i ujednačenog regionalnog razvoja, kao i Ciljevima održivog razvoja Ujedinjenih nacija koje agencije Ujedinjenih nacija podržavaju u kontinuitetu.\n„Ovaj projekat doprinjeće ujednačenom socio-ekonomskom razvoju, šro je upravo misija UNOPS-a: da pruža podršku ljudima da poboljšaju uslove života, a državama da dostignu održivi razvoj. Kraljevina Norveška, sa kojom imamo regionalnu saradnju, podržala je UNOPS u realizaciji ovog projekta i odvojila sredstva za unapređenje zapošljavanja kao prioriteta“, kazala je šefica kancelarije UNOPS-a Mikela Telatin.


Koncert Holandskog baroknog ansambla na Kolarcu 17. marta - zajednički nastup sa Beogradskim barokom - OTKAZANO - City Magazine\nKoncert Holandskog baroknog ansambla na Kolarcu 17. marta – zajednički nastup sa Beogradskim barokom – OTKAZANO\nUgledni svetski ansambl Holland Baroque (Holandski barok) održaće koncert u sredu, 17. marta u Velikoj dvorani Kolarčeve zadužbine sa početkom u 19 časova, u saradnji sa ansamblom Beogradski barok. Uz pridržavanje svih epidemioloških mera, publika će imati jedinstvenu priliku da čuje program pod nazivom Mundus inversus koji donosi presek žanra italijanskog instrumentalnog koncerta 17. i 18. veka, u širokom rasponu od „končerta grosa“, preko „virtuoznog koncerta” do „rokoko“ stila.\nU organizaciji Centra beogradskih festivala – CEBEF, Holandski barok prvi put nastupa u Beogradu zajedno sa ansamblom Beogradski barok, na čiju je inicijativu i došlo do ove saradnje, u okviru njihovog ciklusa Evropa u gostima. Saradnja dva ansambla je ostvarena kao deo serije koncerata Evropa u gostima 2021 a na inicijativu Katarine Aleksić, koja je član oba ansambla, u Srbiji i Holandiji.\nAnsambl Holland Baroque, koji predvode sestre bliznakinje, čembalistkinja Tineke Stenbrink i violinistkinja Judit Stenbrink, uživa reputaciju jednog od najboljih ansambala za baroknu muziku u Evropi. Holandski barok redovno sarađuje sa vodećim evropskim umetnicima kao što su gambista Paolo Pandolfo, mandolinista Avi Avital, violončelista Đovani Solima, a ističe se inovativnim programima i nekonvencionalnim pristupom koji briše granice između žanrova i epoha.\nCity Magazine deli 3 puta po dve ulaznice za ovaj koncert, sve što treba da uradite kako biste se našli u konkurenciji za dobijanje nagrade je da u komentarima na ovu vest na našoj FB stranici napišete koji vam je omiljeni nastup koji ste gledali u Kolarčevoj zadužbini.\nEvropa u Gostima 2021 Koncert Mundus Inversus, Holland Baroque & Beogradski barok\nDatum početka 17.Mar 2021\n#Beogradski barok #Holland Baroque #Kolarčeva zadužbina #koncert


Do milion eura od osiguranja vozila › Made-in-Germany.rs\nDo milion eura od osiguranja vozila\nObavezno osiguranje vozila, koje se plaća svake godine prilikom registracije, od sada će pokrivati štete do iznosa od milion eura.\nObavezno osiguranje vozila u Srbiji već je poskupelo 1. jula, pa ovo povećanje neće uticati na cenu same polise, koju vlasnici kupuju pri registraciji, a uvođenje novog cenovnika neophodno je kako bi se osiguravajuće kuće postepeno pripremile na mogućnost isplate većih šteta, pišu „Večernje novosti“.\nKako je predviđeno Uredbom usvojenom od strane Vlade Srbije, najniža suma osiguranja od auto-odgovornosti, za štetu pričinjenu trećim licima, mora biti milion eura, kada su u pitanju povrede ili smrt, po jednom štetnom događaju, bez obzira na broj oštećenih osoba. Kod štete na stvarima, po jednom štetnom događaju, bez obzira na broj oštećenih, najniža suma osiguranja je utvrđena u visini od 200.000 eura.\nSuma od milion eura predstavlja čak deset puta veći iznos osiguranja od do sada važećeg. Najniža suma osiguranja ranije je bila 100.000 eura za sva vozila, osim za teretna i autobuse za koje je bila 200.000 eura, zbog čega je aktuelno uvećanje, koje je bilo neophodno uskladiti sa regulativom Evropske unije, odlagano unazad dve godine.\nU osiguravajućim kućama kažu da je 1. jula bilo neophodno da poskupi osiguranje kako bi uvećane štete imale odakle da se isplate. Međutim, neki poznavaoci tržišta smatraju da je ovo drastično povećanje sume osiguranja ipak usvojeno prerano, što bi moglo dovesti do haosa na tržištu osiguranja.\nPrema podacima Udruženja osiguravača Srbije, ovi iznosi su u zemljama iz okruženja znatno viši nego u Srbiji. Bugarska ima limit od 2.545.000 eura, Slovenija 3.700.000 eura, Mađarska 5.285.000 eura, dok Hrvatska za nematerijalnu štetu ima limit od 481.000 eura, a Bosna i Hercegovina 511.000 eura. U Udruženju podsećaju da EU svojim direktivama obavezuje članice da svoje limite podignu u skladu sa evropskim propisima, da se deo članica odlučio za postepeno prilagođavanje, kao i da trenutno u EU nema iznosa nižih od 2,5 miliona eura.\nObavezno osiguranje vozila skuplje 45 posto\nBMW za pola godine prodao milion vozila\nOsam dana za potvrdu za uvoz vozila\nŠtete na državnim šumama od 20 do 25 mil eura\nPropale srpske banke napravile 800 miliona eura štete\nOd MiG na 22/10/2014 / AKTUELNO / Ostavite komentar\nOd Kosova do Nemačke sa falsifikovanom diplomom o jeziku\nSrbija po uslovima poslovanja pala za 14 mesta


Rada Manojlović - strana 3 - Tag - Svet Plus\nRada Manojlović - strana 3\nUDALJILI SE ZBOG... Brat Rade Manojlović otkrio zašto se ne viđa sa sestrom!\nBrat Rade Manojlović, Nenad Manojlović koji će se uskoro ostvariti u ulozi roditelja, priznao je da skoro uopšte nema kontakt sa sestrom, a otkrio je i razlog tome.\nRada Manojlović bez šminke totalno drugačija!\nRada Manojlović bez šminke i sa podočnjacima totalno drugačija od onoga na šta smo navikli da vidimo kada je ona u pitanju.\nPevačica Rada Manojlović pozirala u džipu pa objavila fotografiju, a svi se pitaju odakle joj modrica na nozi!


ĐURIĆ: Bez dogovora o telekomunikacijama sa Prištinom - Nova Borba\nĐURIĆ: Bez dogovora o telekomunikacijama sa Prištinom\nDirektor Kancelarije za Kosovo i Metohiju Marko Đurić izjavio je da, posle 20 sati pregovora, sa prištinskom stranom nisu dogovorena sva pitanja neophodna za sprovođenje dogovora o telekomunikacijama.\n"Smanjen je broj tačaka neslaganja, ali naša strana nije dozvolila ugrožavanje imovine Republike Srbije i principa koji bi kao važni mogli da predstavljaju presedan za buduće razgovore o ovom važnom pitanju", rekao je Đurić.\nOn kaže da je srpska strana insistirala i do kraja ostala dosledna u zaštiti interesa i onoga što je dogovoreno na nivou premijera, a što našim građanima na KiM, jednom kada sporazum bude sproveden, treba da omogući razgovore sa drugim delovima zemlje bez upotrebe pozivnog broja, po dosadašnjim tarifama i uz zadržavanje dosadašnjih korisničkih brojeva.\n"Posebnu zahvalnost dugujem članovima naše delegacije, naročito rukovodstvu Telekoma Srbija koje je sa nama probdelo duge sate koji su bili napeti, neprijatni i teški", naglasio je Đurić.\nOčekuje da će se u doglednoj budućnosti razgovori o ovoj temi nastaviti i dodaje da je srpska delegacija izdržala i uvrede i pritiske i ostala posvećena pronalaženju kompromisa i održivih rešenja.\n"Zahvaljujem i predstavnicima EU koji su doprineli tome da jedan broj otvorenih pitanja bude rešen", zaključio je Đurić.


SAD zaostaje za Kinom u trci za 5G mrežu | PC Press\n7. avgust 2018. Marijana Pečić\nKina je pretekla SAD u trci za izgradnju infrastrukture za 5G bežične mreže, navodi se u izveštaju Deloitte-a. SAD su potrošile 24 milijarde dolara manje od Kine od 2015. godine do danas i izgradile deset puta manje lokacija za podršku 5G komunikacija, kako navodi Reuters.\nKina je izgradila 350.000 novih lokacija za podršku mobilnoj 5G bežičnoj mreži, dok su SAD izgradile manje od 30.000. Pored toga, Kina je dodala više baznih stanica za tri meseca u 2017. godini nego SAD u prethodne tri godine. U izveštaju se upozorava da će prva zemlja koja usvoji sledeću generaciju bežičnih komunikacija ostvariti „neproporcionalne dobitke“, s obzirom da 5G donosi „eru neiskorišćenog ekonomskog potencijala“. Takođe se napominje da je instalacija neophodne opreme za 5G tehnologiju oko 35% jeftinija u Kini u odnosu na SAD.\nDa bi se SAD takmičile, Deloitte preporučuje da prilagode svoju politiku kako bi se smanjilo vreme razmeštanja, ohrabrili operateri da sarađuju i implementiraju odgovarajuće tehnologije. Deloitte nije dalje komentarisao navode iz svog izveštaja. Deloitte izveštaj podržava aprilsku studiju koja je postavila Kinu i Južnu Koreju ispred SAD-a i Japana kao globalne lidere u razvoju 5G tehnologija. Verovatno će američki operateri Verizon, T-Mobile i Sprint pokrenuti svoje 5G mreže početkom 2019. godine, dok AT&T tvrdi da će ove godine svoju mobilnu 5G mrežu dovesti u tri grada.\nTagovi: 5G, 5G mreža, Deloitte, Kina, SAD, telekomunikacije\n← Android 9 Pie postao dostupan\nGoogle sertifikovao Nokia telefone za biznis korisnike →


MEI - Aktuelnosti - J. Joksimović: Nova metodologija za veći kredibilitet pregovora\nJ. Joksimović: Nova metodologija za veći kredibilitet pregovora\n08. februar 2021. | Beograd\nMinistar Joksimović izjavila je da Srbija ceni napore Francuske, koja je iniciranjem debate unutar EU o novoj metodologiji pregovora o članstvu u Uniji doprinela da Evropska komisija tu metodologiju prošle godine predloži i na taj način stvori osnovu da se ubrzaju pregovori o pristupanju EU, da oni budu efikasniji, predvidiviji i verodostojniji za sve pregovaračke strane.\n„Srbija je razumela promenu metodologije kao priliku da pregovore ubrza tako što će, sa svoje strane, ubrzati i reforme neophodne za članstvo u EU. Iako smo duboko u pregovaračkom procesu, odlučili smo da prihvatimo novi način pregovora uvereni da će Evropska komisija uskoro predstaviti detaljan plan, sa kriterijumima daljeg pregovaračkog procesa u okviru šest klastera za šest sektorskih politika EU“, naglasila je ministar Joksimović.\nBon i Joksimović su se složili da su za dobre i plodotvorne odnose Srbije i Francuske veoma važni i redovni i otvoreni politički susreti dvojice predsednika, Aleksandra Vučića i Emanuela Makrona, kao osnova za dalje unapređenje ukupnih bilateralnih odnosa, ali i za jačanje podrške našoj zemlji da po strogim ali fer uslovima pristupa Evropskoj uniji.\nOtuda je i današnji video sastanak nastavak aktivnog dijaloga o novoj metodologiji i nastavku pregovora o članstvu.\n„Novi način pregovora treba da osigura i to da u prvoj polovini godine, na visokom nivou, bude održana međuvladina konferencija, kao ključni format za politički dijalog Srbije i EU, odnosno Evropske komisije i država članica. To će biti i prilika da razgovaramo o svim elementima primene nove metodologije na našu zemlju, uz valorizovanje do sada postignutog“, istakla je Joksimović.\nNaglasila je da Srbija ima dobar skor u klasteru 3 - Konkurentnost i inkluzivni rast koji je važan i u periodu postkovid oporavka i za EU i za kandidate, a da je u klasteru 1 - Vladavina prava svih pet od pet poglavlja otvoreno, te da očekujemo ove godine i otvaranje nekog od klastera. Ministar Joksimović izvestila je sagovornika i da su prethodnih meseci aktivnosti Vlade Srbije bile posvećene i prilagođavanju same pregovaračke strukture najvažnijim zahtevima nove metodologije i da ćemo spremno ući u novi model pregovora čim EK objavi sve njegove elemente.\nBon je naglasio da reforma Evropske unije treba da bude proces komplementaran njenom proširenju, kako bi bila sposobna da integriše nove države.\nOn je ponovio poziciju Francuske da je nova metodologija pregovora o članstvu zamišljena kao prevashodno politički usmeravan proces koji bi uz neophodne reforme vratio region u fokus EU i učinio proces kredibilnim i predvidivim u odnosu na zasluge svakog pojedinačnog kandidata.\nJadranka Joksimović upoznala je sagovornika sa uspešnim procesom vakcinacije stanovništva u Srbiji protiv virusa korona, podsetila da je Srbija među prvim zemljama u regionu finansijski učestvovala u globalnom sistemu razvoja vakcine i uz razumevanje sa kakvim se problemom u snabdevanju vakcina susreću zemlje EU izrazila očekivanje da se u što skorije vreme uspostavi efikasni mehanizma za dostupnost vakcina Zapadnom Balkanu i Srbiji.


Košarkaška reprezentacija Sjedinjenih Američkih Država nakon poraza od Francuske i Srbije morala je da igra za sedmo mesto na Svetskom prvenstvu, a kako je to najlošiji plasman za Amerikance u istoriji Mundobasketa, najavljena je čistka.\nJUTRO POSLE Đorđević odlučio da ništa NE MENJA, evo kako su “orlovi” počeli dan posle BOLNOG PORAZA\nKošarkaška reprezentacija Srbije poražena je od Argentine u četvrtfinalu 97:87, pa će se u nastavku Mundobasketa boriti za plasman od 5. do 8. mesta i olimpijsku vizu.\nNa Marvel stadionu Australijanci su na pripremama za Mundobasket savladali Amerikance rezultatom 98:94 u meču u kom je odličan bio Pati Mils.\n"MI SMO J***** GRUPA GUBITNIKA!" Evo o čemu su šaputali Đorđević i Popovič!\nKošarkaši Srbije savladali su Sjedinjene Američke Države sa 94:89 i time osigurali najmanje šesto mesto na prvenstvu sveta. Nakon tog susreta viđena je scena koja je ostavila mnoga pitanja.\nKošarkaška reprezentacija Poljske pobedom je otpočela Svetsko prvenstvo savladavši Venecuelu sa 80:69 (22:24, 22:12, 16:15, 20:18).\nKošarkaška reprezentacija Srbije vraća se sa Mundobasketa, a već u utorak u 13 sati predsednik Košarkaškog saveza Srbije Predrag Danilović održaće konferenciju za medije.\nVRHUNSKO IZNENAĐENJE Namamili LEGENDU srpske košarke, a onda ga "zaskočili" i oduševili /VIDEO/\nKošarkaški savez Srbije odlučio je da iznenadi Žarka Paspalja, pa su pre nekoliko meseci posetili dom legende srpske košarke. A podelili su sa nama kratak film u kojem je prikazano kako je to izgledalo.


A. J. 25. oktobra 2021. 10:10\nAlek Boldvin je vežbao izvlačenje revolvera iz futrole, nakon čega ga je uperio u kameru tokom probe na setu filma „Rast“ kada je oružje opalilo i pogodilo u grudi direktorku fotografije, navodi se u pismenom iskazu za sud, objavljenom u nedelju.\n„Džoel je izjavio da je Alek sedeo na klupi na snimanju scene u improvizovanoj crkvi, i da je vežbao unakrsno izvlačenje pištolja. Džoel je rekao da je gledao preko ramena Hačinsovu, kada je čuo zvuk nalik udarcu biča, a zatim glasan pucanj“, navodi se u izjavi.\nPrvi snimci stravične nesreće u Bugarskoj, sumnja se na dva moguća…\n„Džoel se tada nejasno seća kako se Hačinsova žalila na stomak i kako se uhvatila za njegov srednji deo. Džoel je takođe rekao da je Hačinsova počela da se tetura unazad i da je pala na zemlju“, dodaje se u izjavi.\nHalina Hačins je rekla da ne oseća noge, izjavio je Rid Rasel, kamerman koji je stajao pored nje u vreme pucnjave.\nSerž Svetnoj, glavni električar angažovan na snimanju filma, rekao je u objavi na Fejsbuku da je držao Hačinsovu za ruke dok je umirala i za njenu smrt je okrivio „nemar i neprofesionalizam“.


Vučelić šokirao javnost: "Zvezda nudi 2 miliona za Sumu!" - Sportske.net\n'Viola' predstavila Blekija - Milenković počeo na italijanskom pa otkrio da mu je Vidić idolNema dogovora - Navijači Olimpijakosa stižu u Humsku!?Sve je lakše s Leonardom! (SASTAV)Zvezda - Ništa od štopera, ali zato stiže bek!"Varvari" budili igrače Partizana topovskim udarima!\nTransfer Sejdube Sume u Partizan bio je "gotova stvar", juče je i sam igrač najavio da dolazi u Humsku, ali situacija nije nimalo jednostavna.\nPredsednik Partizana Milorad Vučelić oglasio se tim povodom i u razgovoru za "Blic" otkrio da Crvena zvezda želi da preotme Sejdubu Sumu i da je već poslala 2 miliona evra za njega.\n"Transfer Sume u Partizan je i dalje neizvestan, pošto je Zvezda poslala Slovanu ponudu tešku dva miliona evra. Možda će uskoro da pošalje i neku novu, ludačku. Ne znam hoće li se iz Ljutice Bogdana zaustaviti na dva ipo ili tri miliona evra za ovog fudbalera", rekao je Vučelić.\nPriča o interesovanju Crvene zvezde se pojavila u toku jučerašnjeg dana ali se nakon demanta iz Ljutice Bogdana verovalo da nije istinita.\n"Ovo što Zvezda radi je suludo. Nude mu platu od milion evra, pokušavaju da ga dovedu na sve načine. Očigledno imaju novca za razliku od nas", dodao je Vučelić.\nPrvobitni plan je bio da Suma u utorak potpiše za Partizan koji je Slovanu ponudio 1.100.000 evra i 20% od naredne prodaje.\n"Mi smo se sa Slovanom dogovorili oko transfera, a kako će se situacija dalje odvijati stvarno ne znam", zaključuje predsednik Partizana.\nSada ostaje da sačekamo epilog. Očito da Zvezda želi da "otme" Sejdubu Sumu, a da li će se to zaista desiti pratićemo u satima i danima pred nama.


24sata.info - Stoltenberg se nada da će S. Makedonija postati dio NATO u decembru\nStoltenberg se nada da će S. Makedonija postati dio NATO u decembru\nAutor T. C. 25. 06. 2019. • 13:44\nGeneralni sekretar NATO-a Jens Stoltenberg izrazio je nadu da će ratifikacija protokola o pristupanju Sjeverne Makedonije tom vojnom savezu biti završena do decembra, tako da bi ona mogla da postane punopravna članica na predstojećem samitu u Londonu, prenosi portal a1on.\n"Svi saveznici su potpisali pristupni protokol u februaru nakon čega je počela ratifikacija u nacionalnim parlamentima koja ide dosta brzo. Bilo bi dobro ako se to završi do decembra kada će se u Londonu sastati lideri zemalja-članica Alijanse", istakao je Stoltenberg.\nOn je naglasio da Sjeverna Makedonija ispunjava standarde za učlanjenje u NATO i ponovo je pohvalio premijere Grčke i Makedonije zbog hrabrosti iskazane u rješavanja spora oko imena.\nUčlanjenje Sjeverne Makedonije u NATO predstavlja i signal da politika otvorenih vrata uspješno funkcioniše.\n"Proširenje NATO-a velika je uspješna priča koja je pomogla u širenju prospreriteta, stabilnosti i demokratije u Evropi", istakao je generalni sekretar NATO-a.\nNa dnevnom redu sutrašnjeg sastanka ministara odbrane zemalja-članica NATO-a biće budžetska pitanja i dostizanje dva odsto od BDP-a za odbrambene svrhe koje zemlje-članice moraju da dostignu do 2024. godine.\nMinistri će razgovarati i o sporu s Rusijom oko nuklearnog oružja.\nNa sastanku će učestvovati i ministarka odbrane Sjeverne Makedonije Radmila Šekerinska.


Injac da ispita sve nezakonitosti u Ministarstvu odbrane – Portal Berane\nInjac da ispita…\nInjac da ispita sve nezakonitosti u Ministarstvu odbrane\nNova srpska demokratija (NSD) zatražila je od ministarke odbrane Olivere Injac da ispita i javno objavi ulogu bivšeg ministra Predraga Boškovića i generalne direktorice Direktorata za materijalne resurse Ministarstva Alme Ljuljanaj-Jovićević u, kako su naveli, nezakonitoj raspodjeli stanova i rasprodaji imovine.\n„Pod hitno tražimo da Injac ispita i javno objavi ulogu Boškovića i Ljuljanaj-Jovićević u nezakonitoj raspodjeli stanova, rasprodaji imovine, vojne opreme i naoružanja, kao i u povjerljivim i javnim nabavkama za vrijeme njihovog mandata“, kazao je predsjednik Izvršnog odbora te partije Milutin Đukanović.\nOn je rekao da se „taj dvojac, koji je išao iz ministarstva u ministarstvo, dolaskom u Ministarstvo odbrane 2016. godine, dobro uklopio u nastavak koruptivne rasprodaje u dijelu prodaje vojnog naoružanja i opreme i namještanja nabavki roba, usluga i radova firmama kojima rukovode istaknuti članovi Demokratske partije socijalista (DPS)“.\n„Koristeći mehanizme iz Zakona o javnim nabavkama putem povjerljivih nabavki, oglašavana je prodaja navodno „neperspektivne“ vojne opreme i naoružanja po cijenama višestruko nižim od tržišne cijene“, kazao je Đukanović.\nOn je naveo da je tokom prošle godine prodato 11,3 hiljade automatskih pušaka AP 7,62 milimetara za 65 eura po komadu.\n„A ova atraktivna čuvena „kalašnjikov“ verzija pušaka dostiže do krajnjeg kupca cijenu i preko 350 eura po komadu, kao i prodaja preko 500 komada puškometraljeza M-84 kalibra 7,62 milimetara po 600 eura po komadu, a tržišna cijena je minimum 1,5 hiljada eura“, kazao je Đukanović.\nPrema njegovim riječima, neperspektivna oprema i naoružanje ostaju neprodati.\n„Ista propadaju po kasarnama i na moru, pa umjesto da se prodaju, u krajnjem i kao sekundarne sirovine, dolazimo u situaciju da će ta plovna sredstva, ako se vrlo brzo ne preduzmu mjere, potonuti, dovesti do zagađenja mora i napraviti ogromnu štetu i nesagledive posledice po životnu sredinu, a što može izazvati i međunarodni incident u vidu plaćanja štete zbog zagađenja međunarodnih voda“, kazao je Đukanović.\nOn je rekao da zahtijeva i da javnost bude što prije upoznata sa stvarnim troškovima nabavke jednog polovnog helikoptera Bell 412 EP i dva nova Bell 412 EPI.\n„Gdje su, pored 30 miliona eura za njihovu nabavku, prikrivreni ostali troškovi koji se odnose na dodatnu opremu, rezervne djelove, obuku ljudstva za njihovo opsluživanje, a čiji će izdaci po budžet biti milionski tokom više narednih godina“, naveo je Đukanović.\nOn je rekao da javnost mora biti upoznata i sa ulogom preduzeća MDI Podgorica i „Poliex“ Berane kao posrednika u prodaji, odnosno, kako je naveo, uništavanju naoružanja vojne opreme i ubojnih sredstava.\n„Radi se o ciframa koje se ne broje desetinama nego i stotinama miliona eura za period od 2006. godine do danas, jer je ogromna imovina, naoružanje i vojna oprema naslijeđena od bivše zajedničke vojske iskorišćena za lično bogaćenje pojedinaca kroz namještene tendere i prodaju, umjesto da se sredstva prodaju po realnim cijenama i sva dobit slije u Državni budžet“, kazao je Đukanović.\nOn je ohrabrio Injac da hitno formira stručne i nepristrasne komisije i da, kako je naveo, ispita sve zloupotrebe, kao i partijska zapošljavanja, nezakonita vanredna unapređenja, mobing, nezakonite otkaze, falsifikovanje formacije rađene tokom ove godine.\n„Po našim informacijama, ona je i dalje okružena uglavnom kadrom koji je zatekla stupanjem na dužnost, kao i Odjeljenjem za vojno-obavještajne poslove koji su „netaknuti“, rekao je Đukanović.\nOn je kazao da su lično i oni odgovorni što u proteklom periodu nijesu pratili sve pomenute nezakonitosti i sprečavali višemilionske štete po budžet.\n„Već su se bavili partijskim radom, a sada iz sobe za prisluškivanje sa trećeg sprata zgrade Ministarstva odbrane šalju informacije novom savjetniku Veljoviću, a nju, vjerovatno, uvjeravaju da je sve rađeno po zakonu“, zaključio je Đukanović.


Poštovana braćo i sestre, ova akcija traje još samo nekoliko dana, tačnije do nedjelje 31. maja, inšallah, a poslije tog datuma molimo vas da više ne šaljete svoju pomoć do sljedeće akcije. Zbog toga je od velike važnosti da ona braća i sestre koji su planirali da uplate svoju pomoć (sadaku) za ovu akciju, to i urade u ovih nekoliko dana trajanja ove akcije. Allah vam dao svako dobro!\n1. Humanitarni fond NUM stranice (NUM fond) – Ovaj fond funkcioniše tako što nije direktno određen ni za koga, već se taj novac dijeli preko naših saradnika, udruženja i džemata velikom broju siromašnih i bolesnih muslimana po cijeloj BiH i šire. Daju se po manje sume novca za hranu, lijekove, plačanje ogrijeva ili stanarine, i pošto, elhamdulillah, zna doći mnogo novca u ovaj fond, onda se iz njega pomogne na desetine i desetine muslimanskih familija. Prioritet su nam samohrane majke, bolesni, stare nane i dede, nezaposleni i slično.\nApelujemo na sve one koji do sada nisu učestvovali u pomaganju ovog fonda da počnu sa pomaganjem ukoliko su u mogučosti. Naši saradnici će se, inshaAllah, potruditi da od sakupljene pomoći kupe hrane, lijekova i ostalih potrebština, te uruče to najpotrebnijima ili ih pomognu novčano. Izvještaj o uručenim sredstvima i eventualni video materijal moći ćete, kao i uvijek do sada, inshaAllah, vidjeti u narednom periodu na NUM stranici.\nKod uplata za ovu kategoriju direktno pomažete rad ove stranice, a također se pomažu i dawetski džemati u BiH, tj. pomažu se omladinske organizacije koje se, između ostalog, zalažu da poruka Islama dođe do što većeg broja bošnjačkog, ali i drugih naroda koji žive na području naše zemlje. Kao što smo već pisali, u posljednje vrijeme dolazi nam sve više apela za pomoć omladinskim udruženjima širom BiH, a koji se aktivno bave davetskim aktivnostima kao što su javne tribine, halke Kur’ana, razni kursevi, naučna predavanja, info štandovi, sportske aktivnosti i sl.\nNaime, većina tih udruženja rade u otežanim uslovima i ne mogu da pokriju osnovne troškove kao što su kirija i režije, a kamoli da pokriju štampanje dvd-a, letaka, iznajmljivanje sala za tribine itd. U ovoj stranici mnogi od tih udruženja su vidjeli tračak nade obzirom da pokušavamo već godinama da, koliko toliko, pomažemo davetske projekte i udruženja širom BiH, pa i šire. Nebrojeno puta smo se svi uvjerili da zajedničkim snagama, i uz Allahovu pomoć, možemo putem davetskog fonda NUM stranice da pomognemo rad za Allahovu vjeru i da se Njegova plemenita vjera uzdiže našim i vašim sebebom, pa stoga apelujemo na sve vas koji imate mogučnosti da i ovaj put (samo Allah zna koji je po redu i molimo Ga da to sve nađete na Sudnjem danu) podržimo ovaj davetski fond i da budemo širokogrudni u izdvajanju svoga imetak.\nUplate za sve ove kategorije (uz obavezno navođenje za koga se šalje) možete izvršiti na sljedeće brojeve:\n“Onima koji milostinju budu udjeljivali i onima koje je budu udjeljivale, i koji drage volje Allahu budu zajam davali – mnogostruko će se vratiti i njih čeka nagrada plemenita.” (Sura: Al-Hadid, 18)\nKonačni spisak uplata za aprilsko-majsku akciju


SVET KOMPJUTERA - TEST DRIVE - Altec Lansing MX5020, Creative I-Trigue 2200\nAltec Lansing MX5020, Creative I-Trigue 2200\nIako su prosečni računarski zvučni sistemi već dostigli standard 5.1, a neki čak i 7.1, i dalje ima korisnika i računara kod kojih ne postoji potreba za ovako ozbiljnim rešenjima. Upravo zato smo odlučili da obratimo pažnju na dva „obična” stereo-sistema koje je moguće naći na tržištu. U pitanju su Altec Lansing MX5020 i Creative I-Trigue 2200. Oba zvučna sistema se sastoje od samo dva zvučnika.\nU desnom zvučniku Altec Lansing MX5020 krije pojačalo koje pokreće ovaj sistem. S njegove prednje strane nalaze se veoma lepo osmišljena vratanca koja su na prvi pogled potpuno nevidljiva, a iza njih se nalaze rotacioni potenciometar za uključivanje i jačinu, kontrole za visoke i niske frekvencije, kao i priključak za slušalice. Iznad vratanaca se nalazi plava dioda koja sija kada je sistem aktivan. S njegove zadnje strane se nalaze priključak za strujni adapter, linijski ulaz, aux ulaz i izlaz za levi zvučnik (u vidu činča). Kada povežemo i aktiviramo ceo sistem, očekuje nas prilično kvalitetan zvuk koji je ujedno i zaštitni znak ovog proizvođača. Visoki tonovi su jasni i reski, bez preterane „kompjuterske oštrine”, dok su srednji niski prisutni u dovoljnoj meri, a basovi kompaktni, jasni i duboki. Kvalitet izrade ovog sistema je na istom nivou na kom se nalaze i veći i ozbiljniji modeli ovog proizvođača. Za prosečnog slušaoca ovo je pravo rešenje za uživanje ispred računara, uz glasnoću koja ne prelazi jačinu uzvika i uz prilično dobar odnos cene i kvaliteta koji pruža ovaj zvučni sistem.\nNa modelu Creative I-Trigue 2200 nailazimo na sličnu situaciju kao kod prethodnog sistema, s tim što se na njegovom desnom zvučniku nalazi i priključak za opcioni subwoofer na koji se može povezati ovaj sistem. Ovaj sistem ima samo jedan ulaz za zvučni izvor (dok je MX5020 imao i line in i aux in). Kvalitet izrade, kao i pakovanje ovog sistema na nešto su lošijem nivou od prethodnog sistema. Kablovi između zvučnika su nešto kraći i tanji, dok su zvučne kutije manje i izgledaju „plastičnije”. Na desnom zvučniku se nalaze kontrola za jačinu/uključivanje i Tone kontrola kojom se vrši podešavanje odnosa niskih i visokih frekvencija. Kutije su izrađene od crne i sive plastike tako da se veoma dobro uklapaju u moderno radno okruženje. I ovaj sistem se veoma jednostavno povezuje na zvučni izvor korišćenjem kabla koji s obe strane ima zeleni stereo-konektor od 3,5 mm. Zvuk ovog sistema je oštriji od Alteca, sa znatno manje basa i nižih srednjih frekvencija. Ukupna maksimalna jačina zvuka ovog sistema je nešto manja nego kod prethodnog modela, ali je i dalje dovoljna za standardne radnje (igranje, slušanje muzike ili gledanje filmova). Naravno, nijedan od ova dva sistema nije predviđen za stvaranje bioskopske atmosfere i za žurke, ali će u potpunosti zadovoljiti kancelarijske potrebe, kao i zahteve skromnijih kućnih korisnika koje prostor, interesovanje ili dubina džepa sprečavaju u kupovini većih i ozbiljnijih sistema ovih svetskih proizvođača.\nBojan DRAGOJEVIĆ, Dušan ALAGIĆ\ndva ulaza za zvuk, izlaz za slušalice, odvojena kontrola basa i visokih tonova\nizlaz za slušalice, mogućnost priključivanja subwoofera


Oštre optužbe Asada: Evropa podržava terorizam - 09.11.2019, Sputnik Srbija\nPredsednik Sirije Bašar el Asad optužio je Evropu zbog podrške terorizma, kao i zbog straha od izbeglica, a stavove Brisela ocenio je kao licemerne. 09.11.2019, Sputnik Srbija\n© AP Photo / Syrian Presidency Facebook pagePredsednik Sirije Bašar Asad\nAsad je podsetio da je tokom sirijskog konflikta iz Sirije u Tursku pobeglo nekoliko miliona ljudi, među kojima je mogao biti i veliki broj ekstremista.\n„Evropa se, s jedne strane, plaši predsednika Turske Redžepa Tajipa Erdogana, a sa druge im je potreban, kako te izbeglice ne bi krenule dalje ka Zapadu“, istakao je sirijski predsednik.\nAsad je naveo i da je najopsanija stvar to što Evropa podržava terorizam u Siriji.\n„To je licemerno — kako možete da se plašite tih miliona izbeglica ako ujedno direktno podržavate teroriste?“, zapitao se on.\nNešto ranije je sirijski lider kritikovao Tursku i predsednika Redžepa Tajipa Erdogana da njegova zemlja vrši zločinačku agresiju nad Sirijom, da vojna operacija predstavlja sramnu invaziju i neprikriveni napad.


Evropske države ne žele da obuzdavaju Rusiju zajedno sa NATO-om - 24.05.2016, Sputnik Srbija\nNakon što su SAD odlučile da u Istočnu Evropu pošalju jedan bataljon umesto dva, NATO ne uspeva da nađe u Evropi saveznike koji bi bili spremni da dobrovoljno... 24.05.2016, Sputnik Srbija\n15:48 24.05.2016 (Osveženo: 16:27 24.05.2016)\nNakon što su SAD odlučile da u Istočnu Evropu pošalju jedan bataljon umesto dva, NATO ne uspeva da nađe u Evropi saveznike koji bi bili spremni da dobrovoljno popune „rupu“ koja je nastala, piše „Volstrit džurnal“.\nEvropski saveznici ne podležu pod pritiskom američkih kolega, jer ne dele sve evropske članice Pakta zabrinutost zbog njenih istočnih granica, navodi VSJ. Jačanje istočnih granica profitabilno je samo istočnoevropskim državama, dok su zemlje Zapadne Evrope više zabrinute zbog opasnosti od strane DAEŠ-a.\nUprkos uveravanjima SAD, danske vlasti, na primer, izjavljuju da je potrebno više sredstava nego što oni imaju, tako da zemlja ne može da igra aktivnu ulogu u formiranju bataljona za Poljsku i baltičke zemlje. Norveška, nastavlja list, argumentuje odbijanje time da se ona i sama graniči sa Rusijom i da treba da brine o zaštiti svoje granice.\nSlične izjave izazivaju očigledno nezadovoljstvo u Vašingtonu. Kako demokrate tako i republikanci sve češće kritikuju evropske saveznike da nisu voljni da plate za sopstvenu odbranu, koristeći resurse SAD u regionu. Predsednik SAD Barak Obama čak je rekao da se evropske države „šlepuju“, navodi se u članku.\nPritom, Vašington ima „plan B“ da privuče još jednog neevropskog saveznika — Kanadu. Zvaničnici SAD i NATO-a aktivno pregovaraju da se poveća kanadski kontingent u Poljskoj sa 220 vojnika, koji su već u zemlji, do hiljadu. Zvanični odgovor iz Otave još uvek nije stigao, ali je jedan neimenovani kanadski zvaničnik izjavio da „Kanada razmatra opcije za pravljenje efikasnijeg doprinosa konceptu NATO-a za povećane odbrane i odvraćanje“.\nNATO je doneo odluku da pojača svoje istočne granice, razmestivši po jedan bataljon od hiljadu vojnika u Poljskoj, Letoniji, Litvaniji i Estoniji. SAD, Velika Britanija i Nemačka su već govorile o spremnosti da tamo upute svoje trupe, međutim još se nije javio četvrti dobrovoljac.


Pink nastupom oduševila publiku – TOP FM radio Belgrade\nPink nastupom oduševila publiku\n6. februara 2018. Marija Jovanović TOP MUSIC\nKako je prethodno bilo najavljeno, pevačica Pink je nastupila u Mineapolisu o okviru finala Super Bowl-a. Iako su svetski mediji preneli vest da je pevačica nastupila bolesna, odnosno oslabljena od temperature i gripa, tokom samog nastupa Pink se ponela kao pravi profesionalac.\nPrethodno tog dana Pink je svoja očekivanja podelila sa publikom putem mreže Instagram, gde je priznala da se ne oseća najbolje, ali da na ovaj nastup čeka od 1991. godine kada je posmatrajući svog idola, Vitni Hjuston poželela da se i njoj ukaže prilika da jednom zapeva himnu na ovakav način.\nŽelja joj se ispunila, a kako je to izgledalo pogledajte u narednom videu.\n« Kandidati za Oskara na 46. FEST-u\nBankari ponovno ruše cenu Bitcoina »


Zašto učiti daktilografiju?\nDaktilografija kao veština brzog kucanja počela se razvijati u drugoj polovini 19. veka, kada je i ustanovljena tehnika desetoprstnog kucanja, koja i danas predstavlja osnove daktilografije. Iako su od tada pisaće mašine doživele nekoliko velikih promena, a u osnovi se promenio i sistem rasporeda slova, daktilografija tj. umeće slepog desetoprstnog kucanja i dalje je poželjna veština na određenom broju radnih mesta. Budući da je daktilografija prvenstveno veština, a ne znanje, zahteva odgovarajuću praksu i vreme za uvežbavanje. U učenju daktilografije potrebno je istaknuti dva osnovna cilja: preciznost i brzinu, pa se shodno stepenu u kome su polaznici postigli te ciljeve izdvaja nekoliko klasa daktilografa. Na radnim mestima na kojima se zapošljavaju isključivo daktilografi potrebna je 1.A klasa, dok poznavanje tehnike desetoprstnog kucanja i na drugim administrativnim poslovima povećava produktivnost poslovanja.\nKurs osposobljavanja za daktilografa sastoji se iz dva dela: početni i kurs za sticanje klase. Oba tečaja podrazumevaju teorijsku i praktičnu nastavu.\nPolaznici koji sa uspehom završe početni nivo savladaće tehniku desetoprstnog slepog kucanja i osposobiće se za samostalno korišćenje pisaće mašine. Polaznici ovog nivoa postićiće određenu brzinu kucanja sa malim procentom grešaka, što je preduslov za dobijanje određene klase. Budući da danas računari sve više zamenjuju pisaće mašine, polaznici će svoja znanja upotpuniti i uvežbavanjem stečenih veština na računarima.\nUkoliko Vam je želja da daktilografija bude vaše primarno zanimanje i sa uspehom završite i kurs za sticanje klase postićićete brzinu i tačnost neophodnu za dobijanje određene klase, a svoje znanje ćete upotpuniti i veštinama poslovne korespondencije i pravilima pravopisa srpskog jezika.\nKurs osposobljavanja za daktilografa, kako početni tako i kurs za sticanje klase, traje četiri meseca i podrazumeva fond od po 100 nastavnih časova. Teorijska i praktična nastava se izvodi u grupama u namenski opremljenom daktilografskom i računarskom kabinetu, uz obezbeđen sav potreban pribor, materijal i literaturu.


Deset odsto manje nezaposlenih nego u istom periodu prošle godine | Najnovije vesti - Srbija danas\n26.03.2018. • 10:25 Srbija Danas/RTS\nVeliko interesovanje poslodavaca za programe podsticaja zapošljavanja\nDirektor Nacionalne službe za zapošljavanje Zoran Martinović kaže da je na evidenciji od početka 2018. deset odsto manje nezaposlenih lica nego u istom periodu prošle godine.\nMartinović je naveo da je veliko interesovanje za programe podsticaja zapošljavanja i da najviše poslodavaca aplicira za program zapošljavanja teže zapošljivih kategorija.\n- Celu prošlu godinu obeležila su pozitivna kretanja na tržištu rada. Sada imamo stabilnost koju oslikava i činjenica da je na evidenciji oko 625.000 nezaposlenih lica što je otprilike broj koji je aktuelan od početka godine. Ova brojka je za oko deset odsto manja nego što je to zabeležila statistika u istom periodu prethodne godine - naglasio je Martinović.\nDirektor NSZ je ukazao da su od sredine februara aktuelni javni pozivi za podsticaje poslodavcima i da vlada veliko interesovanje. Martinović ističe da je najveća tražnja za otvaranjem novih radnih mesta za teže zapošljive kategorije.\nProšlu godinu obeležila pozitivna kretanja na tržištu rada\n- U programe i mere aktivne politike zapošljavanja godišnje se uključi od 130.000 do 140.000 lica. Od toga 25.000 do 30.000 se direktno uključi zahvaljujući finansijskim podsticajima. Mi ćemo ove godine sigurno imati nešto veći obim od tog plana zato što ćemo imati na raspolaganju i veći budžet u odnosu na prethodnu godinu – rekao je Martinović i dodao da je veliko interesovanje i lokalnih samouprava za programe.\nDirektor NSZ je objasnio da za najveći broj programa apliciraju direktno poslodavci i naglasio da je važno i da nezaposlena lica pokažu svoje interesovanje:\n- Nezaposlena lica treba da pokažu svoje interesovanje za određeni program kako bi naši savetnici mogli da ih selektuju i usmere za odgovarajuće programe i da na taj način ponudu i tražnju onoga što je u ovom trenutku aktuelno.\nMartinović je ukazao da nezaposlena lica mogu direktno da konkurišu za program samozapošljavanja koji podrazumeva direktan novčani podsticaj za njihov sopstveni biznis. l\n- Taj program je otvoren do 15. aprila. Vidimo da je veliko interesovanje tako da očekujemo da u ovaj program uključimo blizu 4.000 lica tokom 2018. godine. To je ono što će sigurno dati značajan podsticaj razvoju preduzetništva u Srbiji - zaključio je Martinović.\nNacionalna služba za zapošljavanje NSZ Zoran Martinović nezaposlenost podsticaji zapošljavanja samozapošljavanje


minimalac - Ozonpress :: internet portal\nVlada Republike Srbije je i zvanično potvrdila svoju odluku da minimalna cena rada u 2022. godini bude 201,22 dinara, odnosno, da će minimalna zarada za puno radno vreme biti oko 35.000 dinara. Ova odluka samo je još jednom pokazala nebrigu države za blagostanje radnika i...\nVučić ponovo pokazuje koliko prezire radnike i radnice – 300 evra je sramota\nPredsednik Srbije Aleksandar Vučić poslednjih dana ponovo u javnosti pokazuje koliko malo ceni radnike i radnice i koliko nema nikakvog obzira prema realnim potrebama ljudi. U svom najnovijem podsemvanju velikom delu populacije Vučić pokušava da objasni da bismo morali da budemo...\nDanas je u Medija Centru u Beogradu predstavljen koncept Regionalne najniže plate za život u Evropi koju je razvila mreža Clean Clothes Campaign. Proračun je utvrđen kroz terensko istraživanje koje je obavljeno u 15 zemalja Centralne, Istočne i Jugoistočne Evrope, a nalazi...\nOd danas povećanje neoporezivog dela zarade\nNeoporezivi deo zarade umesto dosadašnjih 11.790 dinara od danas je povećan za više od 3.000 dinara, odnosno na 15.000 dinara. U Vladi Srbije kažu da će se najveći efekat izmene Zakona o porezu na dohodak, kojim je povećan neoporezivi deo zarade, odraziti na oko 350.000 radnika u...\nSamo Bugari imaju manji minimalac od nas!\nOd 28 zemalja članica Evropske Unije Bugarska ima najmanje minimalne plate. Da je Srbija članica EU, bila bi odmah za njom. U Luksmeburgu minimalac čak 2.000 evra! Tako je minimalna bruto plata u Srbiji u januaru 2017. iznosila samo 249 evra, dok je neto minimalna zarada bila tek...\nMinimalac povećan za 9 dinara po satu\nMinimalna cena rada u Srbiji biće od 1. januara 2017. povećana sa 121 na 130 dinara po radnom satu, odlučeno je na sednici Socijalno-ekonoskog saveta. Tako će minimalna mesečna zarada od iduće godine iznositi 22.620 dinara. – To će činiti značajno povećanje od 1.586 dinara,...\nMinimalna cena radnog sata mogla bi, umesto trenutnih 121 dinar, da bude oko 130 dinara, budući da je Vlada Srbije spremna da podrži povećanje minimalca negde „na sredini“ izmedju zahteva sindikata i predloga poslodavaca, nezvanično saznaje Tanjug. Između 230. 000 i...\nMinimalac veći za 500 dinara?\nUnija poslodavaca, posle višemesečnog odbijanja da razgovara o povećanju minimalca, konačno je popustila i od sledeće nedelje kreću pregovori sa reprezentativnim sindikatima o korigovanju najnižeg garantovanog iznosa. Savez samostalnih sindikata Srbije i UGS “Nezavisnost” traže...


Govorno jezički poremećaji - Moj Logoped - Novi Beograd\nDislalija-nepravilan izgovor glasova\nMucanje se tretira vežbama disanja, vežbama relaksacije i tehnikama za prevazilaženje mucanja. Neke od tehnika koje imaju značajnu uspešnost su „Svesna Sinteza Razvoja“ prof.dr Cvetka Brajovića, „Tehnika Pasivnog Izdaha“-Švarcova metoda\nNije svaka hiperaktivnost, nepaznja i neposlušnost znak ovog oboljenja. Dijagnozu može da postavi stručnjak u saradnji sa roditeljima. Obavezno treba utvrditi logopedski status deteta. Otklanjanje ovih smetnji ulazi u domen rada logopeda koji je stručno kompetentan da pomogne detetu u sticanju boljeg izgovora glasova, veštine slušanja i verbalnog rezonovanja kao i u otklanjanju specifičnih smetnji pri učenju te omogući i usmeri pravilan kognitivan razvoj deteta.\nVreme kada roditelj treba da reaguje je oko druge godine, kada se multidisciplinarnom opservacijom deteta dijagnostikuje problem.


Crna Gora: Pregovori o rekonstrukciji Vlade – Svet – radiosabac.com\nCrna Gora: Pregovori o rekonstrukciji Vlade – Svet\nMi smo spremni za ozbiljan i pošten dogovor (o vladi) i posle toga ćemo imati odgovoran i hrabar odnos prema zbilji u Crnoj Gori koja nije nimalo jednostavna, izjavio je danas lider Nove srpske demokratije Andrija Mandić, dok je predsednik Demokratske narodne partije Milan Knežević rekao da je premijeru Crne Gore ukazao da je status kvo neodrživ.\nMandić je, posle razgovora s premijerom Zdravkom Krivokapićem o rekonstrukciji vlade, podsetio da je parlamentarna većina imala više sastanaka tokom jula i avgusta i tražila rešenje kako da se izađe iz teške političke krize u kojoj se nalazi Crna Gora, prenosi RTCG.\nSada imamo inicijativu premijera Krivokapića, koja se kreće na tragu tih rešenja koja je imala i parlamentarna većina u razgovoru, rekao je Mandić i preneo spremnost za dogovor, „da se nađe pošteno i održivo rešenje, da to rešenje zadovolji sve pripadnike parlamentarne većine, a u prvom redu da bude u korist građana Crne Gore“.\nPrioritet Vlade oko koje bi se dogovorili bila bi borba protiv organizovanog kriminala, borba za bolji život, odnosno popravljanje ekonomske situacije u Crnoj Gori, rekao je Mandić i naveo da je premijer otvorio temu o broju ministarstava u rekonstruisanoj vladi.\nRekao da to ne bi trebalo da bude tema za razgovor dok ne vidimo osnovne stavove svih predsednika parlamentranih stranaka, rekao je Mandić.\nPredsednik Demokratske narodne partije Milan Knežević rekao je novinarima da je Krivokapiću ukazao da je status kvo neodrživ i da se hitno moraju naći modeli za izlazak iz krize.\nSaopštio sam da su, ako nema dogovora, rešenje i izbori posredstvom međunarodne zajednice i ne vidim to ništa kao dramatično i apokaliptično, ako ćemo da ulazimo u evropske parlamentarne tokove i da budemo prva članica EU, rekao je je Knežević posle kratkog razgovora sa premijerom od svega desetak minuta.\nOn je rekao da očekuje da će tokom naredne sedmice, u sredu ili četvrtak imati premijerov predlog.\nParlamentarna većina dogovorila je da aktuelna vlast traje do redovnih parlamentarnih izbora 2024. godine, rekao je lider Socijalističke narodne partije (SNP) Vladimir Joković, navodeći da rekonstrukciju Vlade Crne Gore treba dogovoriti pre usvajanja budžeta.\nJoković je, novinarima posle razgovora s premijerom Zdravkom Krivokapićem, rekao da nije bilo reči o\n„o izgledu rekonstruisane vlade“.\nPrema njegovim rečima, Krivokapić i većina partija, ali određeni broj ministara su za rekonstrukciju Vlade, ali da nije bilo reči o raspodeli resora.\nDogovor parlamentarne većine je da ova vladajuća koalicija traje do redovnih izbora 2024. godine, rekao je Joković i ocenio da je vlada „preopterećena i da neki ministri nisu ispunili očekivanja“.\nTreba napraviti stabilnu vladu i potpisati da će ona trajati do 2024. godine, poručio je Joković, koji ukazuje da su i parlamentarni izbori „ljudski, ako ne mogu da se dogovore“.\nImamo obavezu da se dogovorimo, a ako se ne dogovorimo, jedino rešenje su novi parlamentarni izbori, naveo je Joković, ali je dodao da ne veruje da će do toga doći.\nPlanirano je da se Krivokapić i sa šefom kluba Pokreta za promene Brankom Radulovićem, liderima Prave, Radničke i Ujedinjene Crne Gore Markom Milačićem, Maksimom Vučinićem i Goranom Danilovićem.\nSvi oni činili su koaliciju “Za budućnost Crne Gore” čiji je premijer bio nosilac liste na parlamentarnim izborima.


Moguć produžetak Uredbe o ograničenju cena namirnica - Prehrambena industrija | Agroklub.rs\nOdgovarajući na pitanje na koji vremenski period bi se odnosila produžena uredba, ministarka trgovine Tatjana Matić navela je da će Vlada tu odluku doneti na osnovu izveštaja Svetske organizacije za hranu i poljoprivredu i kretanja na globalnom tržištu.\nMinistarka trgovine, turizma i telekomunikacija u Vladi Republike Srbije Tatjana Matić izjavila je da Vlada i resorno ministarstvo razmatraju produženje Uredbe o ograničenju cena osnovnih životnih namirnica, s obzirom na to da svetski ekonomisti procenjuju da se inflacija neće smiriti ni u prvoj polovini 2022. godine.\nMatić je u izjavi za agenciju Tanjug istakla da se pokazalo da je donošenje Uredbe bilo ispravno i da su je trgovci u potpunosti primenili, uz napomenu da je snabdevenost tržišta dobra i da nije došlo do pojave špekulativnih cena.\nNe možemo biti veliki optimisti kada je reč o cenama hrane i sirovina?\nKako se dalje prenosi na sajtu Vlade Srbije, podsetila je na to da je Vlada donela ovu uredbu kako bi, pre svega, zaštitila socijalno najugroženije slojeve našeg stanovništva, ali i tržište od nekontrolisanog rasta cena.\n"U tom smislu, smatramo da bi i u narednom periodu ona trebalo da ostane na snazi, a u prilog tome, između ostalog, govori i činjenica da prvi ovogodišnji izveštaj organizacije UN za hranu i poljoprivredu pokazuje da je u Evropi u toku 2021. godine došlo do skoka cena hrane i sirovina od 28,1 odsto", objasnila je Matićeva.\nPrema njenim rečima, svetski ekonomisti upozoravaju na to da u 2022. godini, pre svega, zbog i dalje neizvesnih pandemijskih uslova i sve neizvesnije klimatske situacije, ne možemo biti veliki optimisti kada je reč o cenama hrane i sirovina. Odgovarajući na pitanje na koji vremenski period bi se odnosila produžena uredba, navela je da će Vlada tu odluku doneti na osnovu izveštaja Svetske organizacije za hranu i poljoprivredu i kretanja na globalnom tržištu.\nPodsetimo, donošenjem Uredbe cene osnovnih proizvoda, početkom decembra u naredna dva meseca u Srbiji ne smeju prelaziti nivo od 15. novembra prošle godine. Ograničenje cena odnosi se na šećer, brašno tipa T-400, suncokretovo ulje, svinjsko meso od buta i UHT mleko sa 2,8 procenata mlečne masti.


02.01.2020 u 18:41\nU Čikagu redovi za kupovinu marihuane za rekreativnu upotrebu\nU dugim redovima stanovnici Čikaga čekali su da se otvore prodavnice 1. januara kako bi kupili marihuanu, koja se od prvog dana nove godine prodaje u Ilinoisu legalno za rekreativnu upotrebu. Među prvim kupcima bila je i zamenica guvernera Ilinoisa Džulijana Straton, koja je kupila gumene bombone sa marihuanom. Ona je rekla da je administracija Ilinoisa legalizacijom kanabisa napravila važan korak napred. „Ovde sam da proslavim veliki dan za Ilinois”, rekla je Straton, prenosi Glas Amerike. Illinois već odobrava upotrebu medicinske marihuane, a sada je 11. savezna država koja dozvoljava prodaju i rekreativnu upotrebu. Zakon je usvojen u telu u kojem većinu imaju demokrate i dozvoljava starijima od 21 godine da poseduju do 30 grama cveta kanabisa ili do 5 grama koncentrata\n27.12.2019 u 18:27\nZa italijanski sud uzgoj kanabisa kod kuće legalan\nRIM – Najviši italijanski sud presudio je da je uzgajanje manjih količina kanabisa u domaćoj radinosti legalno, a odluka je podstakla zahteve za njenu dalju legalizaciju, ali i ljutnju konzervativaca. Pozvan da razjasni oprečna tumačenja zakona, italijanski Kasacioni sud je presudio da kazneno delo uzgajanja narkotika treba da isključi „manje količine uzgojene kod kuće za isključivu upotrebu uzgajivača”, preneo je Rojters. Presuda je doneta 19. decembra, ali je prošla neprimećeno do juče kada su o njoj izvestile italijanske novinske agencije, kada je podstakla političku raspravu o upotrebi kanabisa u Italiji, prenosi Tanjug. „Sud je otvorio put, sada je na nama”, rekao je Mateo Mantero, senator iz Pokreta pet zvezda. Mantero je izneo amandman na budžet za 2020. pozvavši na legalizaciju i\n24.12.2019 u 15:10\nU „audiju”, na prelazu Batrovci, zaplenjen 21,8 kilogram marihuane\nPripadnici Ministarstva unutrašnjih poslova, Uprave granične policije, uhapsili su R. H. (1983) zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga i tom prilikom zaplenili više od 21 kilogram marihuane. Policija je na Graničnom prelazu Batrovci, prilikom pregleda automobila „audi A4“ kojim je upravljao osumnjičeni, u konstrukcionim šupljinama vozila pronašla i zaplenila 48 paketa marihuane ukupne težine 21,8 kilograma. Osumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Sremskoj Mitrovici, saopšteno je iz MUP-a Srbije.\n16.12.2019 u 21:39\nLUSAKA - Zambija je legalizovala proizvodnju i izvoz kanabisa u ekonomske i medicinske svrhe, saopštila je portparolka vlade Dora Silija. U saopštenju nije precizirano da li je legalizovana upotreba kanabisa u medicinske svrhe u Zambiji, prenosi Rojters. Silija je navela da je odobrenje za izvoz kanabisa izdato na posebnoj sednici vlade 4. decembra. Južnoafrička država se ovim potezom pridružila zemljama koje su legalizovale ili razmatraju legalizaciju kanabisa do određenog stepena, u trenutku kada se stav prema toj drogi polako menja i rastu investicije u njenu proizvodnju zbog njene dobrobiti za medicinu, prenosi Tanjug. Kako navodi Rojters, motivacija Zambije za legalizaciju kanabisa je veliki fiskalni deficit i rastući teret spoljnog duga. Spoljni dug Zambije porastao\nNa prelazu Gostun u kamionu otkriven 221 kilogram marihuane (FOTO)\nPripadnici Ministarstva unutrašnjih poslova, Uprave granične policije, zaplenili su oko 221 kilogram marihuane i uhapsili N. C. (1994) zbog osnovane sumnje da je izvršio krivično delo neovlašćena proizvodnja i stavljanje u promet opojnih droga. Policija je na Graničnom prelazu Gostun na ulazu u Srbiju drogu pronašla u kabini teretnog motornog vozila kojim je upravljao osumnjičeni, prenosi Tanjug. Osumnjičenom je određeno zadržavanje do 48 časova nakon čega će, uz krivičnu prijavu, biti priveden nadležnom tužilaštvu.\n27.11.2019 u 10:26\nUhapšen zbog posedovanja droge i bombe\nBeogradska policija zaplenila je oko 2,7 kilograma amfetamina, manju količinu marihuane, ručnu bombu i uhapsila jednu osobu zbog postojanja osnova sumnje da je izvršio krivična dela neovlašćena proizvodnja i stavljanje u promet opojnih droga i nedozvoljena proizvodnja, držanje i nošenje i promet oružja i eksplozivnih materija. Policija je pretresom stana i drugih prostorija koje koristi osumnjičeni S .S. (1984) pronašla oko 2,7 kilograma amfetamina, oko 80 grama marihuane i ručnu bombu M-75, saopšteno je iz MUP-a Srbije. Osumnjičenom je određeno zadržavanje do 48 časova, nakon čega će, uz krivičnu prijavu biti priveden Višem javnom tužilaštvu u Beogradu.\n15.11.2019 u 17:49\nPolicija pronašla veliku plantažu marihuane u blizini Stare Pazove\nPolicija je pronašla veliku plantažu marihuane kod poljoprivrednog dobra „Jovanjica” u blizini Stare Pazove, nezvanično saznaje Radio-televizija Vojvodine (RTV). Navodi se da je na putu ka lokalitetu „Petrović salaš”, gde se nalaze plastenici pomenute firme, od jutros je primećena velika aktivnost policije i pretpostavlja se da su pronađeni zasadi većeg obima, prenosi Beta. U Staroj Pazovi se, kako je navela RTV, spekuliše da je pronađena marihuana u zasadu namenjenom za uzgoj industrijske konoplje. Privedeno je više osoba, od kojih je nekoliko njih sa teritorije opštine Stara Pazova. Kompanija „Jovanjica” je u javnosti poznata kao jedan od najvećih proizvođača organskih proizvoda u Srbiji. Ministarstvo unutrašnjih poslova još uvek se nije zvanično oglasilo povodom ovog\n29.10.2019 u 13:44\nDržavljanin Albanije uhapšen zbog krijumčarenja 47 kilograma marihuane\nPripadnici policjije u Prokuplju zaplenili su više od 47 kilograma marihuane i uhapsili G.G. (1988), državljanina Albanije, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga, saopšteno je iz MUP-a Srbije. Policija je u mestu Pepeljevac kod Kuršumlije pronašla marihuanu skrivenu u dve putne torbe u prtljažniku vozila marke „folksvagen“, kojim je upravljao osumnjičeni. Osumnjičenom je određeno zadržavanje do 48 sati i on će, uz krivičnu prijavu,biti priveden nadležnom tužilaštvu.\n15.10.2019 u 13:36\nOtkriveno pet planatža marihuane na Košarama\nDirekcija Kosovske policije pronašla je i uništila više od 4.000 biljaka marihuane zasađene u regionu Košara, na granici sa Albanijom, saopšteno je danas, prenosi Beta. Kako je preneo portal Košev, na osnovu operativnih saznanja policija je otkrila pet plantaža u regionu Košara sa ukupno 4.050 opojnih narkotičkih biljaka, čija je dužina bila od metar do tri i po metra. Iz policije su saopštili da su pronađene biljke spaljene, a da je odeljenje za teška krivična dela tužilaštva u Gnjilanu pokrenulo postupak.


Mahmutović: Novi Pazar postaje regionalni hirurški centar - IndeksOnline.rs\nNaslovna srbija Novi Pazar Mahmutović: Novi Pazar postaje regionalni hirurški centar\nMahmutović: Novi Pazar postaje regionalni hirurški centar\nNOVI PAZAR – Da se uspostavljena saradnja između novopazarske Opšte bolnice i zdravstvenih centara u zemlji uspešno nastavlja, potvrda je i današnja poseta direktora Kliničko-bolničkog centra ”Dragiša Mišović” iz Beograda, profesora doktora Vladimira Đukića. Nakon obilaska pacijenata na Hirurškom odeljenju, direktor Opšte bolnice dr Meho Mahmutović je najavio da će izgradnjom novog hiruškog bloka Novi Pazar postati ozbiljan regionalni hirurški centar.\nU lekarskoj viziti na Hiruškom odeljenju novopazarske Opšte bolnice bio je danas i direktor Kliničko-bolničkog centra ”Dragiša Mišović” iz Beograda, profesor dr Vladimir Đukić. Pohvalivši napredak hirurgije u Novom Pazaru, profesor Đukić je rekao da će generacijama uspostavljana saradnja sa novopazarskim lekarima biti nastavljena i ubuduće.\n”Hirurgija je značajno unapređena, u tehnološkom smislu, kvalitetu i dijapazonu operativnih procedura; obogaćena u prihvatanju laparoskopske kolorektalne hirurgije kroz projekat ”Lap Serbija”, ali ono što je najvažnije, to je da su naši odlični kolegijalni odnosi takvi da garantuju da će novi operacioni blok, objedinjene intenzivne nege, operacione sale, kompleksno, ne samo opšta hirurgija već i ginekološka hirurgija, urologija, ortopedija, sve imati pod jednim krovom savršen servis u Pazaru. Upravo zbog toga mislim da naši dolasci ovde su itekako imali smisla, naše prijateljstvo je trajno i ja se nadam da ću s radošću biti u prilici da dolazim i dalje u Pazar”, izjavio je dr Đukić.\nDirektor Opšte bolnice dr Meho Mahmutović je rekao će izgradnjom novog hirurškog bloka novopazarska bolnica postati ozbiljan regionalni hirurški centar.\nZahvalivši na poseti i kotinuiranoj saradnji, u ime opšte hirurgije, načelnik odeljenja dr Šefćet Hajrović je izrazio nadu da će pacijenti u Novom Pazaru što skorije dobiti najbolju zdravstvenu uslugu.\nPodsetimo, višedecenijska saranja sa Kliničkim centrom, koja ima cilj unapređenje zdravstvene zaštite stanovništva, ozvaničena je i intenzivirana pre par godina potpisivanjem Sporazuma o saranji, pod pokroviteljstvom Ministarstva zdravlja Republike Srbije.\nKisić: Efekti preduzetih mera biće vidljivi za oko nedelju dana\nSutra pretežno sučnano i toplo, do 19 stepeni\nBEOGRAD - Efekti preduzetih mera uključujući i produžetak policijskog časa tokom vikenda mogli bi da budu vidljivi već za pet do sedam dana ,...\nNOVI PAZAR: Tokom protekla 24 sata 16 lica kršilo mere Vlade


Faktor | Uspostavlja se Centar za upravljanje kvalitetom zraka u Kantonu Sarajevo\nDjelatnost Centra, između ostalog, bit će vođenje registra zagađivača zraka\nZaduženo je ovo Ministarstvo, kao i Ministarstvo pravde i uprave, te Ministarstvo finansija KS da odmah, svako u okviru svog djelokruga rada, pristupe realizaciji aktivnosti s ciljem formiranja Centra. To se između ostalog odnosi na neophodne zakonske izmjene, te osiguravanje sredstava za nabavku opreme i upošljavanje stručnih kadrova, kao i drugih uvjeta za rad Centra.\n- Kantonalnim planom zaštite okoliša identifikovano je da je jedan od najvećih problema nedostatak adekvatne organizacione i kadrovske infrastrukture za bavljenje poslovima zaštite zraka. Iz tog razloga je predloženo da se ispita koji bi organizacioni model budućeg centra bio najadekvatniji kako bi se kontinuirano, uz upotrebu savremenih informatičkih alata i znanja, te korištenjem međunarodnih iskustava poboljšao ovaj segment rada Ministarstva - kazao je resorni ministar Damir Filipović.\n- Prioriteti su statistička obrada do sada prikupljenih podataka o kvalitetu zraka, primjena kompjuterske mehanike fluida u cilju modeliranja strujanja zraka za potrebe urbanističkog planiranja kao i kampanja smanjenja gubitaka energije u individualnim stambenim objektima, odnosno promjena načina loženja uz adekvatna uputstva, uspostavu savjetovališta i rad sa građanima, predavanje u školama, mjesnim zajednicama - dodao je ministar.\n- Nažalost, niti na nivou BIH niti Federacije, iako je bilo naznaka, nije realno očekivati osnivanje Agencije za zaštitu okoliša kao nezavisne stručne institucije, kao u svim zemljama iz regiona. Ukoliko se situacija ne promijeni, intencija je da Centar za upravljanje kvalitetom zraka u KS-u preraste vremenom u Kantonalnu agenciju za okoliš koja bi se mogla baviti stručnim poslovima u oblasti voda, zraka, zemljišta - rekao je ministar Filipović, saopćeno je iz Vlade KS.\nVlada KSzagađenje zrakaDamir Filipovićkvalitet zraka


Vesti online / Slobodno Vreme / Putovanja / Amerikanci već 60 godina "prate" Deda Mraza\nAmerikanci već 60 godina "prate" Deda Mraza\nDeda Mraz je u utorak krenuo da raznosi poklone, a ovo će biti 60. godina za redom kako komanda Vazduhoplovne odbrane Severne Amerike (NORAD) "prati trag" njegovih sanki na nebu.\nSa Aljaske prate tragove njegovih sanki\nPut kojim ide Deda Mraz\nDeda Mraz obično kreće sa Severnog pola, preleće Tihi okean, a zatim kreće da deli poklone deci u ostrvskim državama. Potom ide dalje na zapad, ka severnoj, a onda i južnoj hemisferi. Aljaska je njegova poslednja stanica pre nego što se, umoran od tolikog puta, vrati kući.\nU stanici "Santa Tracker" u vojnoj bazi Peterson, u Koloradu, na stotine volontera će odgovarati na pozive i imejlove dece iz svih krajeva sveta, a procenjuje se da će ih biti oko 125.000, koja će želeti da znaju gde se Deda Mraz u tom trenutku nalazi.\nU mestima kao što je Aljaska, tehničari NORAD-a, koji 24 časa dnevno kontrolišu nebo zbog mogućih vazdušnih upada, takodje, imaju zadatak da prate Deda Mrazovo putovanje.\nNa nebu iznad Kanade i SAD "primećene" su sanke pune igračaka koje vuku leteći irvasi, izjavio je krajnje ozbiljno poručnik Džon Gordinier, portparol centra NORAD-a na Aljaski, prenosi AP.\nSistem radara i satelita nadgleda vazdušni saobraćaj iznad Kanade i SAD. Sve letilice imaju identifikacioni kod. Ukoliko ga nemaju, NORAD može da skrembuje avion i vidi o kome se radi.\nSrećom, Deda Mraz je u stalnoj vezi sa NORAD-om, kazao je Gordinier, dodavši da je njegov kod "Veliki Crveni".\nNORAD prati sanke Deda Mraza na osnovu svetleće njuške irvasa Rudolfa koji za sobom ostavlja infracrveni trag sličan ispaljenoj raketi, objasnio je tehničar američke vazduhoplovne odbrane.\nSVET Donald Tramp: Za Božić želim da...\nSVET Ruski bombarderi "provocirali" američke lovce nad Aljaskom\nZANIMLJIVOSTI Praznična čarolija: Devojčica je mislila da je čovek Deda Mraz, on je rešio da je ne razočara\nZANIMLJIVOSTI Sahranili Deda Mraza!


Aleks Soroš posetio Prištinu: Sastanci sa zvaničnicima, civilnim društvom, strankama | KoSSev\nAleks Soroš posetio Prištinu: Sastanci sa zvaničnicima, civilnim društvom, strankama\nSubota 13. januar 2018, 18:58\nZamenik predsednika Fonda za otvoreno društvo, Aleks Soroš - posetio je Kosovo. Sastao se sa visokim kosovskim zvaničnicima, civilnim društvom, političkim strankama, posetio je kosovsku skupštinu. Iako iz kosovskih institucija, do objavljivanja ove vesti, nisu izdata saopštenja za medije u vezi sa sastancima i posetom, Aleks Soroš je informacije o svom boravku u Prištini podelio, uz fotografije, na svom Instagram profilu. Podsetimo, krajem novembra 2017. Soroš je posetio i Beograd, gde se sastao sa srpskim predsednikom Aleksandrom Vučićem.\nI u Prištini je razgovarao sa predsednikom - kosovskim - Hašimom Tačijem, kao i kosovskim premijerom, Ramušem Haradinajem.\n"Odlična dobrodošlica na Kosovu od strane predsednika Hašima Tačija, kako bi razgovarali o putevima ka većem priznanju Kosova; još jedna gostoljubiva dobrodošlica od strane premijera Kosova, Ramuša Haradinaja" - napisao je Soroš na svom Instagram profilu, podelivši fotografije sa sastanaka.\nObjavio i fotografije posete pokretu Samoopredeljenje, navevši da se "sastaju sa svim strankama", te one Skupštini Kosova, sa obilaska spomenika u Prištini, ali i onu sa sastanka sa civilnim društvom.\nUpravo je ovaj deo posete ocenio kao "vrhunac" svog putovanja na Kosovu.\n"Čuo sam raznolikost informisanih pogleda lokalnih medija, nevladinih organizacija, uključujući i važnu srpsku manjinu i mlade političare u nastajanju iz čitavog političkog spektra koji su spremni da preuzmu budućnost," naveo je takođe.


Vršiće se sve konzularne usluge: aplikacije za pasoš (mobilna biometrija), upis u registar rođenih i državljana, upis braka, ovjere izjava i punomoćja. Predstavnici konzulata vršiće i usluge uzimanja biometrijskih podataka, kao i pruženje drugih konzularnih usluga za starije i nepokretne osobe u kućnim posjetama u prethodno dogovorenim terminima, saopšteno je iz Generalnog konzulata Crne Gore u Njujorku\nGeneralni konzulat Crne Gore u Njujorku obavještava iseljenike u Čikagu je da će 3. i 4. maja biti održani Konzularni dani.\nManifestacija će u biti održana u prostorijama Kulturnog centra “Rumija” u petak, 3. maja, od 15 do 21 čas, i u subotu od devet do 13 časova.\nSa strankama će, kako je saopšteno, razgovarati generalni konzul, ambasador Željko Stamatović, i konzul Amer Cikotić.\n“Vršiće se sve konzularne usluge: aplikacije za pasoš (mobilna biometrija), upis u registar rođenih i državljana, upis braka, ovjere izjava i punomoćja. Predstavnici konzulata vršiće i usluge uzimanja biometrijskih podataka, kao i pruženje drugih konzularnih usluga za starije i nepokretne osobe u kućnim posjetama u prethodno dogovorenim terminima”, saopšteno je iz Generalnog konzulata Crne Gore u Njujorku.


Policija je uklonila ilegalni izbjeglički logor u Parizu, u posljednjem pokušaju francuske vlade da se nosi s prilivom migranata u zemlju tokom prethodne tri godine.\nPolicija je u logoru Milenaire u sjeveroistočnom predgrađu Pariza migrante sprovela u autobuse za prevoz do privremenog smještaja u okolini grada. Gradonačelnica Pariza Ana Hidalgo (Anne Hidalgo) izjavila je da je oko hiljadu od 1.600 migranata iz logora evakuirano.\n- Migranti su izvedeni iz logora iz sigurnosnih i socijalnih razloga - navodi u saopćenju francuski ministar unutrašnjih poslova Žerar Kolom (Gerard Collomb).\n- Policijske snage osigurat će da takvi logori ne budu ponovo podignuti - navodi Kolom, dodajući da je današnja akcija 134. po redu od juna 2015. godine\nU Francuskoj je većina migranata smještena u sjeverni lučki grad Kalaj, u kome su vlasti raščistile migrantsko naselje krajem 2016. Većina migranata iz Kalaja prebacila se u Pariz i na jugoistok zemlje u blizini francusko-italijanske granice.\n- Većina tih migranata vjeruje da će naići na dobrodošlicu, ovdje u Francuskoj. Mi ih pokušavamo informirati o realnosti s kojom se suočavaju, jer ako su ostavili otisak prstiju u drugoj zemlji, oni će biti protjerani - izjavio je Jan Manzi (Yann Manzi), koji radi za Utopia 56, nevladinu organizaciju koja pruža pravnu pomoć izbjeglicama.\nVlada francuskog predsjednika Emanuela Makrona (Emmanuel Macron) saopćila je kako želi da zauzme i čvrst i pošten stav prema imigraciji. Ona je, međutim, u posljednje vrijeme zauzela oštriji stav kada je parlament usvojio prijedlog zakona o strožijim pravilima za podnošenje molbe za azil.\nFrancuska policija počela uklanjati improvizirani migrantski kamp u Parizu\nPogledajte snimak: Kamere uhvatile udar munje u Ajfelov toranj\nISIL objavio snimak napadača iz Pariza


Obustava postupka ne znači opraštanje duga\nBeta\t 7. jula 2016. 13:55\nMinistarstvo pravde Srbije saopštilo je danas da nisu tačne informacije da su beogradsko preduzeće Infostan i Telekom oprostili dugovanja velikom broju gradjana, niti da je te podatke iznela pomoćnica ministra pravde Nela Kuburović.\nList “Politika” preneo je danas da je na sastanku predsednika sudova u Novom Sadu dogovoreno da će biti obustavljeno najmanje 650.000 od ukupno milion i po svih izvršnih predmeta pred sudovima u Srbiji, kao i da je Nela Kuburović rekla da je Telekom odlučio da u 300.000 predmeta nastupi obustava, a da će u Beogradu nastupiti obustava u više 350.000 predmeta Infostana.\nMinistarstvo je navelo da su, u skladu sa novim Zakonom o izvršenju i obezbedjenju, izvršni poverioci imali rok do 1. jula da se izjasne da li žele da se njihovi postupci nastave pred sudom ili da se predmeti dodele u rad javnim izvršiteljima i da će postupak biti obustavljen u onim predmetima u kojima se izvršni poverioci nisu izjasnili.\n“Medjutim, obustava postupka ne podrazumeva ‘opraštanja duga’, jer postoji veliki broj sudskih predmeta u kojima su dužnici već platili dug, ali koje sud nije ‘rasknjižio’, odnosno označio rešenim, ili poverioci nisu ranije o tome (da je njihov dug naplaćen) obavestili sud. Takodje, do obustave može da dodje i ukoliko su poverioci u medjuvremenu prestali da postoje ili su dužnici umrli, a naslednici nisu poznati”, navodi se u saopštenju.\nKako se dodaje, istina je da će doći do obustave u prinudnoj naplati duga u odredjenom broju predmeta, a konačan i tačan broj predmeta biće poznat nakon što se statistički urede evidencije sudova o izjašnjenjima izvršnih poverilaca, odnosno do kraja jula 2016. godine.


Barselona tera tri svete krave Busketsa Albu i Pikea\n30. novembar, 08:13\n3 "SVETE KRAVE" ZBOG KOJIH BARSELONA NE MOŽE DALJE: Klub je besan na njih, hteli da ih oteraju, ali nemaju NOVCA! 0 Podeli Podeli na facebook Podeli na twitter Podeli na viber Pošalji na mail\n28.10.2021. / 14:18\nSada će Ćavi to pokušati da reši, na prijateljski način...\nBarselona je "dužna kao Grčka", ostala je bez Mesija, a zbog loših rezultata na početku sezone odlučili su da smene i igračku legendu Ronalda Kumana, iako su do pre nekoliko dana uveravali da će ga podržati.\nPorazi od Rajo Valjekana i Real Madrida su mu presudili, a najverovatnije će ga naslediti još jedna klupska ikona. Ćavi Ernandez je rekao "da" Barseloni, čeka se još samo da raskine sa Al-Sadom, pa će uskoro biti predstavljen na "Nou Kampu" gde će imati zadatak i da očisti svlačionicu.\nBarselona ima previše fudbalera koji su puno plaćeni, a malo daju, tako da je rukovodstvo prethodnih nedelja uglavnom upiralo prstom u trojku koju katalonski list "Sport" naziva "svete krave".\nU pitanju su SerhioBuskets, Đerar Pike i Đordi Alba, koji su već mesecima bili nezamenjivi kod Kumana, a koji su daleko od nivoa igara iz recimo perioda kada je Ćavi bio fudbaler Barselone. Uz to, čelnici znaju da "mešaju prste" u svlačionici, a izbio je problem i kada su tražili da im smanje plate zbog pandemije.\n"Sport" piše i da je Barselona želela da raskine ugovor sa svom trojicom tokom leta, samo što nije moglo zbog teške finansijske situacije, a smatraju da nemaju budućnost u klubu i da će to Ćavi morati da reši.\nBuskets ima ugovor do leta 2023, a Pike i Alba godinu dana duži, pa ćemo videti da li će Barselona uspeti da pritisne "restart".\nbarselona đordi alba buskets đerar pike ćavi transferi prelazni rok


Grubišic: Plate u BG veće, Beograđani rade u dobrim firmama\nTanjug 29. avgusta 2021. 16:07\nBEOGRAD – To što je prosečna plata u Beogradu za jul iznosila 80.000 dinara ili oko 700 evra, što je više od republičkog proseka, prema oceni profesora Beogradske bankarske akademije – fakulteta za bankarstvo osiguranje i finansije Zorana Grubišića, znači da glavni grad ima najveću ekonomsku aktivnosti i da najveći broj Beograđana radi u dobrim firmama.\nGrubišić za Tanjug televiziju navodi da ove činjenice utiču na prosek plata i doprinose tome da prosečna primanja ljudi u Beogradu budu veća u odnosu na republički prosek.\nIznos prosečne republičke julske plate se još ne zna, a prema poslednjem zvaničnom podatku Republičkog zavoda za statistiku, prosečna junska plata iznosila je oko 65.000 dinara, dakle oko 15.000 manje od beogradskog julskog proseka.\nGrubišić ističe da bi razlika između Beograda i republičkog proseka bila i veća, kada bi se gledale samo neke opštine u Beogradu, kao što su, primera radi, Stari Grad, Vračar ili Novi Beograd.\nPrema njegovim rečima, kada se posmatra kretanje potrošačke korpe i kretanje plata u Srbiji, vidi se da je rast plata brži.\n„Rast potrošačke korpe je ono što se u statističkom zavodu meri kao inflacija, znači rast cena na malo i iznosi po nekih par procenata godišsnje. Za razliku od korpe, dinamika rasta plata, nominalno gledano je dosta brža, što znači da realne plate ipak rastu brže“, rekao je Grubišć, dodajući da se ovo odnosi na prosečne plate.


Gde će se u Srbiji lečiti deca obolela od korona virusa\nLečenje dece, zaražene korona virusom, čija klinička slika bude zahtevala bolničku hospitalizaciju odvijaće se u pedijatrijskom delu KBC „Dr Dragiša Mišović“. To je danas na konferenciji za novinare rekao Goran Stevanović, direktor Infektivne klinike KCS.\n– Zdravstveni sistem je od početka predvideo gde će biti smeštena deca koja imaju infekciju, koja zahtevaju lečenje, a to su pedijatrijski kapaciteti bolnice „Dragiša Mišović“ – rekao je Stevanović.\nOn je napomenuo da se deca, ukoliko cela porodica oboli i bude imala lakšu kliničku sliku neće odvajati i biće smeštena zajedno u prostoru predviđenom za lakše slučajeve na Beogradskom sajmu, gde će biti privremena bolnica velikog kapaciteta.\nU KBC „Dragiša Mišović“ biće hospitalizovani teži slučajevi među decom, odnosno slučajevi koji budu zahtevali bolničko lečenje.\nStevanović je istakao da se nada da će brojevi obolelih ostati mali, jer na tom broju ne može da se uradi statistički presek. Mala deca i bebe nemaju tešku kliničku sliku, ali mogu da budu inficirani, ponovio je Stevanović.\nU Republici Srbiji su do 15 časova 26. marta registrovana ukupno 457 potvrđena slučaja korona virusa, što je za 73 više nego juče. Od novih potvrđenih obolelih, 47 osoba je hospitalizovano. Još jedna osoba je preminula, pa se broj žrtava popeo na sedam.\n26/03/2020 9:21 PM\nSledeći tekstJezive scene u Bergamu: Konvoj kamiona odnosi tela umrlih od korona virusa »\nPrethodni tekst « Užasni snimci iz urgentnog centra u Italiji: Zujanje respiratora i ljudi koji se bore za život


Večernje novosti\t14.07.2012 08:51\nKOMANDANT vazduhoplovstva iranske Revolucionarne garde, elitne vojne formacije Islamske Republike, kazao je da njegova zemlja ima detaljno razrađene planove za napad na 35 okolnih američkih baza - za slučaj da SAD zadaju prvi udarac.\nBrigadni general Amir Ali Hadžizadeh rekao je da su sve te baze u dometu iranskih raketa, koje bi mogle da ih pogode za kratko vreme od početka neprijateljstava, prenela je poluzvanična iranska agencija Fars. - Američke baze nisu pretnja, već “prilika” za iransku vojsku - dodao je general.\nIstovremeno, Iranci su izveli veliku vojnu vežbu - odaslali su baraž raketa na lažne neprijateljske baze u pustinji. Drugi brigadni general, Husein Salami, kazao je državnoj Pres TV da je glavni cilj bio pokazati odlučnost iranskog naroda da brani svoje ključne vrednosti i nacionalne interese. Po njemu, bio je to “čvrst odgovor onima koji prete Iranu mogućom vojnom akcijom”.\nReč je o SAD i Izraelu, čiji zvaničnici ponavljaju da je vojna opcija “na stolu”, ako bi se utvrdilo da Iranci napreduju ka proizvodnji atomskog oružja. Teheran uporno tvrdi da njegov nuklearni program ima strogo civilnu svrhu. Pres TV je prenela da je na manevrima isprobano više tipova raketa, među njima i “šahab-3”, čiji je efektivni domet oko 1.500 kilometara. To znači da bi ovi projektili mogli da gađaju ciljeve širom Bliskog istoka. Istočna granica Izraela je, na primer, oko hiljadu kilometara daleko od Irana, a baza američke Pete flote u Bahreinu - ni 200 kilometara.